text:
Apay a Naiduma iti Dadduma a Relihion ti Panangselebrar Dagiti Saksi ni Jehova iti Pangrabii ti Apo?
Istrikto a sursurotenmi ti Biblia iti panangselebrarmi iti “Pangrabii ti Apo,” a maaw-awagan met iti Maudi a Pangrabii ti Apo, ken ti Pananglaglagip iti ipapatay ni Jesus. (1 Corinto 11:20, Ti Baro a Naimbag a Damag Biblia) Ngem iti dadduma a relihion, adu a patpatien ken kaugalianda maipanggep iti daytoy nga okasion ti saan a naibatay iti Biblia.
Panggep
Selebrarantayo ti Pangrabii ti Apo tapno laglagipentayo ni Jesus kas panagyaman iti sakripisiona para kadatayo. (Mateo 20:28; 1 Corinto 11:24) Daytoy a selebrasion ket saan a maysa a sakramento, wenno narelihiosuan a seremonia a mangted iti pagsayaatan a kas iti grasia wenno pannakapakawan iti basol. * Isursuro ti Biblia a mapakawan dagiti basoltayo babaen laeng iti pammati ken Jesus, saan ket a babaen iti maysa a narelihiosuan a seremonia.
Mamin-ano iti kada tawen?
Imbilin ni Jesus kadagiti adalanna a laglagipenda ti Pangrabii ti Apo, ngem saanna nga imbaga no mamin-ano a selebraranda iti kada tawen. (Lucas 22:19) Para iti dadduma, masapul a binulan a selebraran dayta. Adda met dagiti mangselebrar iti linawas, inaldaw, sumagmamano a daras kada aldaw, wenno uray mamin-ano depende no mariknada a kasapulan. * Nupay kasta, dagitoy ti dadduma a banag a masapul a maikonsiderar.
Inrugi ni Jesus ti Pangrabii ti Apo iti petsa ti Paskua (Passover) dagiti Judio, ken natay iti dayta met la nga aldaw. (Mateo 26:1, 2) Saan a nairanrana laeng dayta. Ti sakripisio ni Jesus ket impada ti Biblia iti kordero ti Paskua. (1 Corinto 5:7, 8) Maminsan idi iti makatawen a maselselebraran ti Paskua. (Exodo 12:1-6; Levitico 23:5) Kasta met, maminsan iti makatawen idi a selselebraran dagiti immun-una a Kristiano ti Pananglaglagip iti ipapatay ni Jesus, * ket dayta a pagtuladan a naibatay iti Biblia ti sursuroten dagiti Saksi ni Jehova.
Petsa ken oras
Makatulong ti pagtuladan nga inted ni Jesus tapno maammuantayo, saan la a no mamin-ano iti makatawen a selebrarantayo ti Pananglaglagip iti ipapatayna no di ket uray ti petsa ken oras a maselebraran. Inrugina dayta a selebrasion kalpasan a limnek ti init idi Nisan 14, 33 C.E., sigun iti kalendario a naibatay iti bulan a maus-usar idi panawen ti Biblia. (Mateo 26:18-20, 26) Kas panangsurot iti ar-aramiden idi dagiti immun-una a Kristiano, agtultuloy a selselebraranmi ti Pangrabii ti Apo iti dayta met la a petsa iti kada tawen. *
Uray no Biernes idi ti Nisan 14, 33 C.E., mabalin a sabali nga aldaw iti lawas ti kaibatogan dayta a petsa iti kada tawen. Tapno maammuanmi ti petsa a kaibatogan ti Nisan 14 iti kada tawen, usarenmi ti pamay-an a maus-usar idi panawen ni Jesus, imbes a ti pamay-an nga us-usaren ti moderno a kalendario dagiti Judio. *
Tinapay ken arak
Para iti baro a selebrasion, nangusar ni Jesus iti tinapay nga awan lebadurana ken nalabaga nga arak (red wine) a natedda iti panangselebrarda iti Paskua. (Mateo 26:26-28) Kas panangsurotmi iti inaramidna, agusarkami met iti tinapay nga awan lebadurana wenno aniaman a laokna, ken puro a nalabaga nga arak, saan a grape juice wenno arak a napasam-it, napaingel, wenno nalaokan.
Dadduma a relihion ti agus-usar iti tinapay nga adda lebadura wenno pangpaalsana (yeast). Ngem iti Biblia, ti lebadura ket kaaduanna a maus-usar kas simbolo ti basol ken kinadakes. (Lucas 12:1; 1 Corinto 5:6-8; Galacia 5:7-9) Ngarud, ti laeng tinapay nga awan lebadurana ken awan aniaman a laokna ti maitutop ken umiso a simbolo ti awan basolna a bagi ti Kristo. (1 Pedro 2:
Simbolo laeng, saan a literal a lasag ken dara
Ti awan lebadurana a tinapay ken nalabaga nga arak a maus-usar bayat ti Pananglaglagip iti ipapatay ni Jesus ket emblema, wenno simbolo ti lasag ken dara ti Kristo. Saanda a simimilagro a nagbalin a literal a lasag ken dara ni Jesus wenno saanda met a nalaokan kadagita kas panagkuna ti dadduma. Panunotem dagiti naibatay-Biblia a rason iti dayta a pannakaawat.
No agpayso a binilin ni Jesus dagiti adalanna nga inumenda ti darana, kasla ibagbagana kadakuada a sukirenda ti linteg ti Dios a mangiparit iti panangipauneg iti dara. (Genesis 9:4; Aramid 15:28, 29) Ngem siempre, saan a posible dayta ta pulos a saan a bilinen ni Jesus ti dadduma a sumukir iti linteg ti Dios maipapan iti kinasagrado ti dara.
—Juan 8: 28, 29.
No literal nga in-inumen idi dagiti apostol ti dara ni Jesus, saanna koman nga imbaga a ti darana ket “maiparukpok,” a mangipakita a mapasamakto pay laeng ti panagidatonna.
—Mateo 26:28.
Ti panagidaton ni Jesus ket ‘naminsan’ la a napasamak ket saanen a masapul a maulit pay. (Hebreo 9:
25, 26) Ngem no ti tinapay ken arak ket agbalin a lasag ken dara bayat ti Pangrabii ti Apo, ul-uliten no kuan dagidiay mangan ken uminum ti panagidaton ni Jesus.
Kinuna ni Jesus: “Itultuloyyo nga aramiden daytoy kas panglaglagip kaniak,” saan a “kas panangidaton kaniak.”
—1 Corinto 11:24.
Dagidiay mamati iti transubstantiation, wenno ti panagbalin ti tinapay ken arak a literal a bagi ken dara ni Jesus, imbatayda daytoy a doktrina iti sasao ti dadduma a bersikulo ti Biblia. Kas pagarigan, iti adu a patarus ti Biblia, nairekord a kinuna ni Jesus maipapan iti arak: “Daytoy ti darak.” (Mateo 26:28) Ngem mabalin met a maipatarus ti sasao ni Jesus kas: “Daytoy kaipapananna ti darak,” “Daytoy irepresentarna ti darak,” wenno “Daytoy isimbolona ti darak.” * Kas iti kaaduan nga ar-aramidenna, inyarig ditoy ni Jesus ti maysa a banag iti sabali a banag kas pamay-an ti panangisurona.
Siasino ti mangan ken uminum?
No dakami a Saksi ni Jehova ket agselebrar iti Pangrabii ti Apo, bassit laeng kadakami ti mangan iti tinapay ken uminum iti arak. Apay?
Idi naiparukpok wenno naibukbok ti dara ni Jesus, nangrugi ti “baro a tulag” a nangsukat iti tulag iti nagbaetan ni Jehova a Dios ken ti nagkauna a nasion ti Israel. (Hebreo 8:10-13) Dagiti tattao a paset dayta a baro a tulag ti mangan iti tinapay ken uminum iti arak bayat ti Pananglaglagip iti ipapatay ni Jesus. Saan nga amin a Kristiano ket karaman iti dayta, no di ket ‘dagidiay [laeng] inayaban’ ti Dios iti naidumduma a pamay-an. (Hebreo 9:15; Lucas 22:20) Agturaydanto idiay langit a kadua ti Kristo, ken kuna ti Biblia a 144,000 laeng a tattao ti makaawat iti dayta a pribilehio.
Saan a kas iti “bassit nga ipastoran” a naayaban a makipagturay ken Kristo, ti kaaduan kadakami ket mangnamnama nga agbalin a paset ti “maysa a dakkel a bunggoy” nga agbiagto nga agnanayon ditoy daga. (Lucas 12:32; Apocalipsis 7:9, 10) Uray no dagiti miembromi a mangnamnama nga agbiag nga agnanayon ditoy daga ket saan a mangan iti tinapay ken uminum iti arak bayat ti Pangrabii ti Apo, makiramanda latta iti selebrasion tapno maipakitada ti panagyamanda iti sakripisio ni Jesus nga inaramidna para kadatayo.
^ par. 4 Kuna ti McClintock and Strong’s Cyclopedia, Volume IX, panid 212: “Ti sao a sakramento ket saan a makita iti Baro a Tulag; uray kadagiti nakausaran ti Griego a sao a uuσtήpιov [my·steʹri·on] ket awan pulos koneksionna iti bautismo man, pangrabii ti Apo, wenno aniaman a seremonia.”
^ par. 6 Inusar ti dadduma a patarus ti Biblia ti sao a “masansan” maipanggep iti Pangrabii ti Apo, ket naipagarup nga ipakpakita dayta no kasano kasansan a laglagipen dayta a pangrabii. Nupay kasta, ti husto a kaipapanan dayta a sao iti daytoy a konteksto sigun iti orihinal a lengguahe a nakaisuratanna ket “kada” wenno “tunggal.”
^ par. 7 Kitaem ti The New Schaff-Herzog Encyclopedia of Religious Knowledge, Volume IV, panid 43-
^ par. 9 Kitaem ti The New Cambridge History of the Bible, Volume 1, panid 841.
^ par. 10 Iti moderno a kalendario dagiti Judio, ti pangrugian ti Nisan ket naibatay iti makunkuna nga astronomical new moon (lenned a bulan). Ngem saan a maus-usar dayta a pamay-an idi panawen ni Jesus. Imbes ketdi, mangrugi idi ti Nisan no damo a makita idiay Jerusalem ti pingir ti bulan, a mabalin a maysa nga aldaw wenno nasursurok pay kalpasan ti astronomical new moon. Maysa a rason dayta no apay a ti petsa ti panangselebrar dagiti Saksi ni Jehova iti Pangrabii ti Apo ket saan a kanayon a kapada ti petsa a panangselebrar dagiti Judio ita iti Paskua (Passover).
^ par. 20 Kitaem ti A New Translation of the Bible, ni James Moffatt; ti The New Testament
Ammuem ti Ad-adu Pay
‘Daytoy ti Agserbi a Panglaglagip Maipaay Kadakayo’
Ania ti rumbeng a maammuan dagiti Kristiano maipapan iti Paskua? Ania ti kaipapanan kadatayo ti Pangrabii ti Apo?
Kasano a ti Sakripisio ni Jesus ket “Pangsubbot Kadagiti Adu”?
Kasano a ti subbot ket agserbi a pangsaka manipud iti basol?


c: text/html

text:
WORKSHEET
WORKSHEET
Pannakibagay Kadagiti Kakabsatmo
Kanayonan Manipud iti Daytoy a Koleksion
Dagiti Tip iti Panagsursuro iti Lengguahe
Kasapulan ti praktis, tiempo, ken panagporsegi iti panagsursuro iti lengguahe. Makatulong daytoy a worksheet iti panagsursurom iti sabali a lengguahe.
No Kasapulam ti Privacy
—Ania ti Aramidem?
Ammuem no kasano a manayonan ti panagtalek kenka dagiti nagannakmo.
Uminumka Kadi iti Arak?
Makatulong kenka daytoy a worksheet nga agplano no adda mangpilit kenka nga uminum.

robotstxt: allowed

filter: keep


text:
Pantar ti Marpil
Manipud iti Wikipedia, ti nawaya nga ensiklopedia
Katkategoria:
- Pantar ti Marpil
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Pranses
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1960
- Laud nga Aprika
- Dagiti estado a kameng ti Nagkaykaysa a Pagpagilian


text:
Pagsasao a Leton
Ti Leton (latviešu valoda) ket isu ti opisial nga estado a pagsasao ti Letonia. Daytoy ket sagpaminsan a tinawtawagan a kas ti Lettish. Adda dagiti agarup a 1.4 a riwriw a patneng a Leton a mangisasao idiay Latvia ken agarup a 150,000 iti ballasiw taaw. Ti pagsasao a Leton aket adda dagiti adu a bilang dagiti saan a patneng a mangisasao, a kadawyan daytoy ti bassit a pagsasao. Agarup a 1.9 a riwriw wenno 79% ti Leton a populasion ketmakasao ti Leton.[2] Kadagitoy adda ti agarup a 1,165,000 ti agus-usar a kas ti kangrunaan a pagsasaoda idiay balayda.[3] Ti panag-usar ti pagsasao a Leton kadagiti nadumaduma a luglugar ti sosial a biag idiay Latvia ket umadadon.[4]
Ti Leton ket maysa a pagsasao a Baltiko ken asideg a maikabagian ti Lituano, nupay dagitoy dua ket saanda nga agsinnaranay a maawatan.
Ti Leton ket immuna a nagparang iti Lumaud a panakaimaldit idi tengnga ti maika-16 a siglo nga adda ti panakakopia ti Kararag ti Dios iti Leton idiay Cosmographia Universalis ni Sebastian Münster , iti Latin a sinuratan.


text:
DOMINICAN REPUBLIC
Saan nga Arapaap ti Namnama nga Ipaay ti Pagarian
Efraín De La Cruz
NAYANAK 1918
NABAUTISARAN 1949
ABABA A PAKASARITAANNA Naibalbalud ken nakabkabil iti pito a pagbaludan ngem di pulos bimmaaw ti determinasionna a mangikasaba iti naimbag a damag ti Pagarian ti Dios.
IDI 1948, rinugianmi ken Paula ken ti balasangmi ti makigimong kadagiti Saksi ni Jehova idiay Blanco Arriba. Magmagnakami idi iti 40 a kilometro nga agpapan-agawid, ngem awan uray maysa a gimong ti naliwayanmi. Idi Enero 3, 1949, nabautisarankami ken Paula.
Innem a bulan kalpasanna, naaresto ti dadduma kadakami iti kongregasion ken nasentensiaankami a maibalud iti tallo a bulan. Maturogkami idi iti suelo ken maminsan la iti kada aldaw a maikkankami iti taraon—tumok a saba (green banana) ken tsaa. Idi nakaruarkamin iti pagbaludan, binutbutengdakami dagiti opisial ti gobierno ket impagarupda nga isardengmin ti mangasaba. Ngem idi nakaawidkamin, sililimed nga intuloymi ti naggigimong ken nangasaba. Gapu ta kanayon a sipsiputandakami dagiti pannakabagi ti gobierno, agtataripnongkami kadagiti balbalay, pagmulaan iti kape, wenno iti kataltalonan. Imbes a maymaysa a lugar ti maulit-ulit a pagtataripnonganmi, ipakaammomi iti kada ngudo ti gimong ti sumaruno a paggigimongan. Mapankami mangasaba idi a saggaysa; nakabadokami iti pangtrabaho, ken awan itugotmi a literatura ken Biblia. Kaskasdi a namin-adu a naibaludak iti pito a nagduduma a pagbaludan manipud 1949 agingga iti 1959. Tallo agingga iti innem a bulan ti sentensiak tunggal maibaludak.
Agan-annadak idi ta dagiti kakabagiak ti bumusbusor kaniak. Uray no maturogak iti kabambantayan wenno iti kataltalonan tapno didak mabirokan, matiliwandak latta no dadduma. Iti naminsan a naarestoak, impandak idiay La Victoria a pagbaludan iti Ciudad Trujillo. Adda 50 agingga iti 60 a balud iti maysa a selda sadiay. Mamindua a pakanendakami iti kada aldaw—nagiling a mais iti bigat ken sangkabassit nga inapoy ken bukbukel iti aldaw. Siempre, kinasabaan ti amin a Saksi dagiti padada a balud. Regular a naggigimongkami babaen ti panangibagami kadagiti kabesadomi a teksto ti Biblia, ken panangyestoria kadagiti kapadasanmi iti ministerio.
Iti naudi a pannakaibaludko, maysa a soldado ti nangipang-or iti putan ti paltogna iti ulok ken iti paragpagko. Sagsagabaek pay laeng dagiti epekto daydi a pannakapangpang-or ken dadduma pay a pannakamaltratok. Ngem gapu kadagidiay a pannakasubok, nasursurok ti agandur ken bimmileg ti pammatik ken determinasionko nga agserbi ken Jehova.
Agtawenakon iti 96 ken agserserbiak kas ministerial nga adipen iti kongregasionmi. Diakon makapagna iti adayo isu nga agtugawak iti sango ti balaymi tapno kasabaak ti amin a lumabas. Para kaniak, saan nga arapaap ti namnama nga ipaay ti Pagarian. Agpaypayso dayta, ken ikaskasabakon iti nasurok nga 60 a tawen. Pudpudno kaniak ti baro a lubong, a kas met laeng idi damo a nangngegko ti mensahe ti Pagarian. *
^ par. 3 Natay ni Efraín De La Cruz bayat a maisagsagana daytoy a salaysay.


text: Ni Jejomar "Jojo" Cabauatan Binay, Sr. (naiyanak idi Nobiembre 11, 1942), ket ammo pay a kas ni Jojo Binay wenno VPNay, ket maysa a Filipino a politiko nga isu ti maika-13 a Bise Presidente ti Filipinas manipud idi 2010. Isu ket dati a, Mayor iti Siudad ti Makati manipud idi 1986 aginggana idi 1998 ken manen idi 2001 aginggana idi 2010. Isu pay ti Presidente ti Nagkaykaysa a Suppiatan (UNO), Presidente ti Partido Demokratiko Filipino-Lakas ng Bayan (PDP-Laban), Mangipangulo ti Asia-Pasipiko a Rehion a Komite ti Eskawt, ken ti Presidente iti Eskawt dagiti Lallaki iti Filipinas.


text:
Mabini, Bohol
Ti Mabini ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Mabini ket nabingbingay a politikal kadagiti 22 a barbaranggay.[2]
- Abaca
- Abad Santos
- Aguipo
- Concepcion (Banlas)1
- Baybayon
- Bulawan
- Cabidian
- Cawayanan
- Del Mar
- Lungsoda-an
- Marcelo
- Minol
- Paraiso
- Poblacion I
- Poblacion II
- San Isidro
- San Jose
- San Rafael
- San Roque (Cabulao)
- Tambo
- Tangkigan
- Valaga
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Bagumbayan, Sultan Kudarat
Ti Bagumbayan ket maysa a primera klase nga ili iti probinsia ti Sultan Kudarat iti Filipinas.
Dagiti baranggay[urnosen | urnosen ti taudan]
Ti Bagumbayan ket nabingbingay a politikal iti 19 a barbaranggay.[2]
- Bai Sarifinang
- Biwang
- Busok
- Chua
- Daguma
- Daluga
- Kabulanan
- Kanulay
- Kapaya
- Kinayao
- Masiag
- Monteverde
- Poblacion
- Santo Niño
- Sison
- South Sepaka
- Sumilil
- Titulok
- Tuka
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sultan Kudarat". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sultan Kudarat". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
“Agridamkayo no Maipapan Kadagiti Kararag”
“Nasimbeng koma ti panagpampanunotyo, . . . ket agridamkayo no maipapan kadagiti kararag.”—1 PED. 4:7.
1, 2. (a) Apay a nasken nga ‘agridamtayo no maipapan iti panagkararag’? (b) Ania dagiti nasayaat nga isaludsodtayo iti bagitayo maipapan iti panagkararag?
“TI KARIRIGATAN a panagtalinaed a siririing ket iti parbangon, sakbay nga agbannawag,” kuna ti maysa a dati nga agtrabtrabaho iti rabii. Nalabit umanamong iti dayta dagiti nakapadasen a nagpatpatnag a nagpuyat. Kasta met ti kasasaad dagiti Kristiano ita gapu ta ti dakes a sistema ti bambanag ni Satanas ket addan iti kasipngetan a pasetna. (Roma 13:12) Anian a nagpeggad ti agtuglep iti naespirituan! Nasken a ‘nasimbeng ti panagpampanunottayo’ ken ipangagtayo ti Nainkasuratan a balakad nga ‘agridamtayo no maipapan iti panagkararag.’—1 Ped. 4:7.
2 Gapu ta addatayon iti maudi nga al-aldaw, nasayaat nga isaludsodtayo iti bagitayo: ‘Kasano ti kinaridamko no maipapan iti panagkararag? Ar-aramatek kadi ti nadumaduma a kita ti kararag, ken agkarkararagak kadi nga agpatpatuloy? Masansan kadi nga ikararagak ti sabsabali, wenno dagiti laeng kasapulak ken tarigagayko ti ikarkararagko? Ken kasano kapateg ti panagkararag iti pannakaisalakanko?’
ITULTULOY A YEBKAS TI TUNGGAL KITA TI KARARAG
3. Ania ti dadduma a kita ti kararag?
3 Iti surat ni apostol Pablo kadagiti taga-Efeso, dinakamatna nga adda nadumaduma a “langa ti kararag.” (Efe. 6:18) Kadagiti kararagtayo, masansan a kiddawentayo nga ipaay koma ni Jehova dagiti kasapulantayo ken tulongannatayo kadagiti problematayo. Ti “Managdengngeg iti kararag” siaayat a dumngeg iti panagkiddawtayo iti tulong. (Sal. 65:2) Ngem ikagumaantayo met koma a yebkas ti dadduma pay a kita ti kararag. Karaman iti dayta ti panangidayaw, panagyaman, ken ar-araraw.
4. Apay a rumbeng a kankanayon nga idayawtayo ni Jehova kadagiti kararagtayo?
4 Adu ti makagapu no apay nga iramantayo ti panangidayaw ken Jehova kadagiti kararagtayo. Kas pagarigan, matignaytayo a mangidayaw kenkuana no panunotentayo dagiti “gapuanan ti kinamannakabalinna” ken ti “kinaruay ti kinanaindaklanna.” (Basaen ti Salmo 150:1-6.) Iti innem a bersikulo ti Salmo 150, namin-13 a nadakamat ti panangidayaw ken Jehova! Inyebkas ti sabali pay a salmista ti nauneg a panagayatna iti Dios idi inkantana: “Pito a daras iti [kada] aldaw indaydayawka gapu kadagiti nalinteg a hudisial a pangngeddengmo.” (Sal. 119:164) Talaga a maikari a maidaydayaw ni Jehova. Gapuna, saan kadi a rumbeng nga idaydayawtayo isuna iti karkararagtayo iti “pito a daras iti [kada] aldaw,” kayatna a sawen, kankanayon?
5. Kasano a maysa a proteksion ti panangyebkas iti panagyaman kadagiti kararagtayo?
5 Ti sabali pay a napateg a kita ti kararag ket panagyaman. Imparegta ni Pablo kadagiti Kristiano iti siudad ti Filipos: “Dikay maringgoran iti aniaman, no di ket iti amin a banag babaen iti kararag ken araraw agraman panagyaman maipakaammo koma dagiti dawatyo iti Dios.” (Fil. 4:6) Maysa a proteksion ti panangyebkastayo iti naimpusuan a panagyaman kadagiti kararagtayo ken Jehova. Nangnangruna a kasta ta agbibiagtayon iti maudi nga al-aldaw a dagiti tattao ket “saan a managyaman.” (2 Tim. 3:1, 2) Agraraira ita ditoy lubong ti kinaawan panagyaman ket mabalin a maakarantayo iti kasta a kababalin no ditay agannad. Ti panagyamantayo iti Dios babaen ti kararag tulongannatayo nga agbalin a kontento ken lapdannatayo nga agbalin a ‘managtanabutob ken managreklamo iti kasasaadtayo iti biag.’ (Jud. 16) Kasta met, no dagiti ulo ti pamilia iramanda ti panagyaman iti sangapamiliaan a kararagda, iparparegtada iti asawa ken annakda ti kinamanagyaman.
6, 7. Ania ti araraw, ken ania dagiti mabalintayo nga iyararaw ken Jehova?
6 Ti araraw ket napasnek a kararag a nabuyogan iti nasged a rikna. Ania ti mabalin nga iyararawtayo ken Jehova? Mabalintay ti umararaw kenkuana no maidaddadanestayo wenno agsagsagabatayo iti grabe a sakit. Kadagiti kasta a kasasaad, ti panangikararagtayo iti tulong ti Dios ket maibilang nga ar-araraw. Ngem kadagita laeng kadi a gundaway nga umararawtayo ken Jehova?
7 Usigentayo ti modelo a kararag ni Jesus, ket kitaentayo ti imbagana maipapan iti nagan, Pagarian, ken pagayatan ti Dios. (Basaen ti Mateo 6:9, 10.) Napno daytoy a lubong iti kinadakes, ket saan nga ipapaay dagiti gobierno ti tao dagiti kangrunaan a kasapulan dagiti iturayanda. Mayanatup ngarud nga ikararagtayo a masantipikar ti nagan ti nailangitan nga Amatayo ken ikkaten koman ti Pagarianna ti turay ni Satanas ditoy daga. Isu a rumbeng laeng nga iyararawtayo ti pannakatungpal ti pagayatanna ditoy daga no kasano a matungtungpalen dayta sadi langit. Agtalinaedtay koma ngarud a naridam, a sisasaganatayo a mangyebkas iti amin a kita ti kararag.
“AGKARARAGKAYO NGA AGPATPATULOY”
8, 9. Apay a saantay koma a kritikaren ni Pedro ken ti dadduma pay nga apostol iti pannakaturogda iti hardin ti Getsemani?
8 Imparegta ni apostol Pedro kadagiti Kristiano nga “agridam[da] no maipapan kadagiti kararag,” ngem adda idi gundaway a naliwayanna dayta. Maysa isuna kadagiti adalan a nakaturog bayat nga agkarkararag ni Jesus iti hardin ti Getsemani. Saanda a nakapagtalinaed a siririing uray kaibagbaga ni Jesus nga ‘agtultuloyda nga agbantay ken agkararagda nga agpatpatuloy.’—Basaen ti Mateo 26:40-45.
9 Imbes a kritikarentayo ni Pedro ken ti dadduma pay nga apostol gapu ta saanda a nakapagtalinaed a siririing, laglagipentay koma a nabannogda unay gapu iti adu nga inasikasoda iti daydi nga aldaw. Nagsaganada para iti Paskua ken rinambakanda dayta iti daydi met laeng a rabii. Kalpasanna, inrugi ni Jesus ti Pangrabii ti Apo, a nagserbi a pagtuladan kadagiti sumaganad a Pannakalaglagip ti ipapatayna. (1 Cor. 11:23-25) “Kalpasan ti panagkantada kadagiti pangidaydayaw, rimmuarda a napan idiay Bantay dagiti Olibo.” Pinagpagnada dagiti nailet a kalsada ti Jerusalem. (Mat. 26:30, 36) Nalabit limbes idin ti tengnga ti rabii. No addatayo iti hardin ti Getsemani iti daydi a rabii, mabalin a nakaturogtayo met. Ngem saan a krinitikar ni Jesus dagiti nabambannog nga apostolna no di ket binigbigna a “ti espiritu . . . sigagagar, ngem ti lasag nakapuy.”
10, 11. (a) Ania ti nasursuro ni Pedro iti kapadasanna iti hardin ti Getsemani? (b) Ania ti maadalmo iti kapadasan ni Pedro?
10 Adda naadal ni Pedro iti dayta a kapadasanna iti hardin ti Getsemani. Naimula iti panunotna a nasaem ti ibunga ti saan a panagtalinaed a naridam. Sakbay dayta, kinuna ni Jesus: “Dakayo amin maitibkolkayto mainaig kaniak itoy a rabii.” Ngem imbaga ni Pedro: “Uray no maitibkol amin dagiti dadduma mainaig kenka, saanakto a pulos maitibkol!” Simmungbat ni Jesus babaen ti panangikunana nga ilibakto ni Pedro iti mamitlo a daras. Ngem impetteng ni Pedro: “Uray no masapul a matayak a maikanunong kenka, saankanto a pulos paglikudan.” (Mat. 26:31-35) Nupay kasta, pimmudno ti impakpakauna ni Jesus maipapan ken Pedro. Idi nabigbigna ti basolna, “nagsangit a sipapait unay.”—Luc. 22:60-62.
11 Iti daytoy a kapadasan ni Pedro, nasursurona a saan koma nga agtalek unay iti bagina. Awan duadua a nakatulong kenkuana ti panagkararag. Kinapudnona, ni Pedro a mismo ti nangibalakad: “Agridamkayo no maipapan kadagiti kararag.” Ipangpangagtayo kadi dayta a balakad? Ken ‘agkarkararagtayo kadi nga agpatpatuloy’ tapno maipakitatayo nga agpampannuraytayo ken Jehova? (Sal. 85:8) Laglagipentay met koma ti palagip ni apostol Pablo: “Ti mangipagarup nga isu sitatakder agannad koma a saan a maikulbo.”—1 Cor. 10:12.
NASUNGBATAN DAGITI KARARAG NI NEHEMIAS
12. Apay a nagsayaat nga ulidan kadatayo ni Nehemias?
12 Nagsayaat ti ulidan ni Nehemias maipapan iti sipapasnek a panagkararag. Agserserbi idi kas agaw-awit iti kopa ti Persiano nga ari a ni Artaxerxes idi maikalima a siglo B.C.E. Adu nga aldaw a ‘nagtultuloy a nagayunar ken nagkarkararag iti sanguanan ti Dios’ gapu iti nakaay-ay-ay a kasasaad dagiti Judio idiay Jerusalem. (Neh. 1:4) Idi dinamag ni Artaxerxes no apay a naliday ni Nehemias, “dagus a nagkararag iti Dios ti langlangit.” (Neh. 2:2-4) Ania ti resultana? Sinungbatan ni Jehova dagiti kararagna ket immaniobrana ti bambanag a pakagunggonaan ti ilina. (Neh. 2:5, 6) Bimmileg la ketdi ti pammati ni Nehemias gapu iti dayta!
13, 14. Ania ti aramidentayo tapno agtalinaed a nabileg ti pammatitayo ken saan nga agballigi ni Satanas a mangupay kadatayo?
13 Kas ken Nehemias, agtalinaed met a nabileg ti pammatitayo no agkararagtayo nga agpatpatuloy. Naulpit ni Satanas ken masansan a gundawayannatayo no nakapuytayo. Kas pagarigan, no masakit wenno madeprestayo, mabalin a mariknatayo a saan unay a napateg iti Dios ti binulan a maar-aramidantayo iti ministerio. Mabalin nga adda sumagmamano kadatayo a mariribukan unay, nalabit gapu iti napalabas a kapadasanna. Kayat ni Satanas a mariknatayo nga awan serserbitayo. Masansan a puntiriaenna ti emosiontayo tapno kumapuy ti pammatitayo. Ngem no ‘naridamtayo maipapan iti panagkararag,’ agtalinaed a nabileg ti pammatitayo. Wen, ‘ti dakkel a kalasag ti pammati matulongannatayo a mangdepdep iti amin a sumsumged a gayang daydiay nadangkes.’—Efe. 6:16.
14 No ‘naridamtayo maipapan iti panagkararag,’ kanayon a nakasaganatayo ket mapagballigiantayo ti aniaman a dumteng a pakasuotan ti pammati. No maipasangotayo kadagiti suot, laglagipentayo koma ti ulidan ni Nehemias ket dagus nga agkararagtayo iti Dios. Babaen laeng iti tulong ni Jehova a malabanantayo dagiti sulisog ken maibturantayo dagiti pakasuotan ti pammatitayo.
IKARARAGANTAYO TI SABSABALI
15. Ania dagiti rumbeng nga isaludsodtayo iti bagitayo?
15 Immararaw ni Jesus maipaay ken Pedro tapno saan a kumapuy ti pammatina. (Luc. 22:32) Tinulad met dayta ti matalek a Kristiano a ni Epafras idi sipipinget nga inkarkararaganna dagiti kapammatianna idiay Colosas. Insurat kadakuada ni Pablo: “Kanayon a sipapasnek [ni Epafras] a mangikarkararag kadakayo . . . [tapno] agtalinaedkayo a natibker ken awan pagkuranganna nga agtungpal iti pagayatan ti Dios.” (Col. 4:12, Ti Baro a Naimbag a Damag Biblia) Nasayaat nga isaludsodtayo iti bagitayo: ‘Sipapasnek kadi nga ikarkararagak dagiti kakabsat iti intero a lubong? Kasano kasansan nga iramramanko iti kararagko dagiti kakabsat nga apektado iti kalamidad? Kaano ti naudi a sipipinget a panangiramanko iti kararagko kadagidiay addaan iti nadagsen a responsabilidad iti organisasion ni Jehova? Inkararagak kadi itay nabiit dagiti agparparikut a kakongregasionko?’
16. Napateg kadi nga ikararagantayo dagiti kakabsattayo? Ilawlawagmo.
16 Ti karkararagtayo ken Jehova a Dios para iti sabsabali ket pudno a makatulong kadakuada. (Basaen ti 2 Corinto 1:11.) Saan nga obligado ni Jehova nga agtignay gapu laeng iti maulit-ulit a kiddaw ti adu nga agdaydayaw kenkuana. Ngem maragsakan a makakita iti naimpusuan a pannakaseknan dagiti adipenna iti maysa ken maysa. Sungbatanna dagiti kararagda maitunos iti pagayatanna. Isu a ditay koma tagtagilag-anen ti pribilehio ken responsabilidadtayo a mangikararag iti sabsabali. Kas ken Epafras, ipakitatayo koma ti naimpusuan a panagayat ken pannakaseknantayo kadagiti kapammatiantayo babaen ti sipipinget a panangikararagtayo kadakuada. Naragragsaktayo no kasta ti aramidentayo, ta “ad-adu ti kinaragsak iti panangted ngem iti panangawat.”—Ara. 20:35.
‘ASIDEGEN TI PANNAKAISALAKANTAYO’
17, 18. Kasano a makatulong ti panagbalintayo a ‘naridam no maipapan kadagiti kararag’?
17 Sakbay nga imbaga ni Pablo a “ti rabii adalem unayen; ti aldaw immasidegen,” umuna nga insuratna: “Ammoyo ti panawen, nga orasen tapno agriingkayo iti turog, ta ita ti pannakaisalakantayo as-asidegen ngem idi tiempo a nagbalintayo a manamati.” (Roma 13:11, 12) Asidegen ti baro a lubong nga inkari ti Dios, ken as-asidegen ti pannakaisalakantayo ngem iti ipagaruptayo. Saantay koma a maturog iti naespirituan, ken ditay ipalubos a dagiti pakasingaan iti daytoy a lubong ti mangagaw iti tiempotayo para iti pribado a panagkararag ken Jehova. Imbes ketdi, ‘naridamtayo koma no maipapan iti panagkararag.’ Dayta ti makatulong kadatayo a mangipakita iti “nasantuan a panagbibiag ken ar-aramid ti nadiosan a debosion” bayat nga ur-urayentayo ti aldaw ni Jehova. (2 Ped. 3:11, 12) Ngarud, ti kabibiagtayo ti mangipakita no agtaltalinaedtayo a siririing iti naespirituan ken no patientayo met laeng nga asidegen ti panagpatingga daytoy dakes a sistema ti bambanag. No kasta, ‘agkararagtayo koma a di agressat.’ (1 Tes. 5:17) Tuladentayo met koma ti ulidan ni Jesus babaen ti panangiwayatayo iti tiempo para iti pribado a panagkararag. No ditay agap-apura iti personal a panagkararagtayo ken Jehova, ad-adda a sumingedtayo kenkuana. (Sant. 4:7, 8) Ket anian a nagsayaat a bendision dayta!
18 Kuna ti Kasuratan: “Kadagidi aldaw ti panaglasagna nangidaton [ni Kristo] kadagiti araraw ken kasta met kadagiti dawat iti Daydiay a makabalin a mangisalakan kenkuana iti ipapatay, buyogen dagiti napigsa nga ikkis ken lulua, ket isu naipangag buyogen ti pannakaanamong gapu iti nadiosan a butengna.” (Heb. 5:7) Inyebkas ni Jesus dagiti araraw ken dawatna iti Dios ken nagtalinaed a matalek agingga iti ipapatayna. Gapuna, pinagungar ni Jehova ti dungdungnguenna nga Anak ken inikkanna iti immortal a biag idiay langit. Kabaelantayo met ti agmatalek iti nailangitan nga Amatayo aniaman a sulisog wenno suot ti pakaipasanguantayo. Wen, magun-odtayo ti gunggona nga agnanayon a biag—no agtalinaedtayo a ‘naridam no maipapan kadagiti kararag.’


text:
TOPIKO ITI AKKUB | DAGITI NALASATAN TI BIBLIA
Nalasatan ti Biblia ti Posible a Pannakarunot
TI PROBLEMA: Papyrus ken parchment ti kaaduan idi a pagsursuratan dagiti mannurat ken parakopia iti Biblia. * (2 Timoteo 4:13) Ngem gapu kadagita, posible a saan koma a nakadanon ti Biblia iti panawentayo. Apay?
Nalaka la a mapigis, kumusnaw, ken rumukop ti papyrus. “Agrunot ti maysa a pagsuratan a papyrus agingga nga agbalin a kasla naingpis a sinulid ken tapok,” kuna dagiti Egyptologist a da Richard Parkinson ken Stephen Quirke. “No nakadulin ti lukot, mabalin a mabuot wenno maperdi gapu iti agneb (moist), ken no naikali, kanen dagiti animal a kas iti utot (bao) wenno dagiti insekto, lalo dagiti anay.” Adda dagiti papyrus nga alisto a nadadael gapu iti nakaro a pannakaisarangda iti lawag wenno pannakaagnebda kalpasan a nadiskobreda.
Ti parchment ket nalaglagda ngem iti papyrus. Ngem agrunot met laeng no permi a maagneban, saan a maaywanan, ken mabaybay-an iti nakapudpudot, nakalamlamiis, wenno nakalawlawag a lugar. * Puntiria met dagiti insekto ti parchment. Isu nga adu a nagkauna a rekord ti awan itan. No ngarud narunot idi ti Biblia, nairaman met koman ti mensahe a linaonna.
NO KASANO A NAKALASAT TI BIBLIA: Sigun iti linteg dagiti Judio, obligado ti tunggal ari nga “isuratna iti libro maipaay iti bagina ti maysa a kopia daytoy a linteg,” wenno ti umuna a lima a libro ti Biblia. (Deuteronomio 17:18) Maysa pay, nagadu a manuskrito ti inaramid dagiti propesional a parakopia, nga uray la adda masarakan a kopia dagita kadagiti sinagoga iti intero nga Israel ken uray idiay Macedonia idi umuna a siglo C.E.! (Lucas 4:16, 17; Aramid 17:11) Kasano a nakadanon iti panawentayo ti dadduma a nakadadaanen a manuskrito?
“Pagaammo dagiti Judio iti panangikabilda kadagiti lukot ti nasantuan a Sursurat iti nadamili a pitser wenno burnay tapno agpaut dagita,” kuna ti eksperto iti New Testament a ni Philip W. Comfort. Agparang nga intultuloy dagiti Kristiano dayta a kaugalian. Kas resultana, adda dagiti nadiskobre a kadaanan a manuskrito ti Biblia a naidulin kadagiti damili a burnay, ken uray kadagiti nasipnget a babassit a kuarto, kueba ken kadagiti nakamagmaga a lugar.
TI RESULTA: Rinibu a paset dagiti manuskrito ti Biblia—nasurok a 2,000 ti tawen ti dadduma—ti nakadanon iti panawentayo. Dayta laeng ti nagkauna a libro nga addaan iti nagadu a nakadadaan a manuskrito.
^ par. 3 Ti papyrus ket pagsuratan a naggapu iti mula a papyrus, maysa a klase ti mula nga agbibiag iti danum. Ti met parchment ket naaramid iti lalat ti animal.
^ par. 5 Kas pagarigan, ti napirmaan nga opisial a kopia ti U.S. Declaration of Independence ket naisurat iti parchment. Ita, kalpasan ti nakurang a 250 a tawen, nagkupas nga uray la dandani saanen a mabasa.


text:
Rugby
Ti rugby ket estilo ti putbol a mangibagbaga kadagiti dua nga agdama nga ay-ayam, ti liga ti rugby ken ti kappon ti rugby. Urayno dagitoy dua ket naisangayanda nga aggidiat kadagiti nadumaduma aporma ti rugby – ti kappon ti rugby ken ti liga ti rugby – ket makibinningayda kadagiti batayan nga alagaden ti ay-ayam, nga isu ti panagala ti bola iti ngatuen ti linia tapno makapuntos ti panagpadas, dagiti alagaden iti tunngal maysa aporma ket adu ti pagiddiatanda.
Ti rugby a putbol ket naparang-ay manipud ti bersion ti putbol nga inay-ayam idiay Eskuela ti Rugby ken maysa idi kadagiti nadumaduma a bersion ti putbol nga inay-ayam kadagiti publiko nga eskuela ti Inggles idi las-ud ti maika-19 a siglo.[1]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Rugby iti Wikimedia Commons


text:
1Idi bumigaten, nagtutulag dagiti amin a panguloen a papadi ken dagiti panglakayen dagiti Judio a papatayenda ni Jesus. 2Pinungoda sada napan inyawat ken ni Pilato a gobernador. 3Idi naammoan ni Judas a nangliput a naikeddeng a madusa ni Jesus, nagbabawi ket insublina ti tallopulo a bagi ti pirak kadagiti panguloen a papadi ken kadagiti panglakayen. 4“Nagbasolak!” kinunana, “ta inyawatko a mapapatay ti maysa a tao nga awan basolna.” “Ania ti bibiangmi?” kinunada kenkuana. “Problemam daytan.” 5Impurruak ni Judas dagiti tallopulo a bagi ti pirak iti uneg ti Templo. Kalpasanna, napanna pinatay ti bagina babaen iti panagbitayna. 6Pinidut dagiti panguloen a papadi dagiti pirak. “Daytoy a kuarta ti bayad ti biag ti maysa a tao,” kinunada. “Iparit ti Lintegtayo a maikabil iti kaha ti Templo.” 7Kalpasan ti panagtutulagda, inggatangda ti kuarta iti “Daga ti Agdamdamili” nga agpaay a kamposanto dagiti ganggannaet. 8Isut’ gapuna a maaw-awagan pay laeng dayta a talon iti “Daga ti Dara” agpapan kadagitoy nga aldaw. 9Natungpal ti sinao ni profeta Jeremias, “Innalada dagiti 30 a bagi ti pirak, ti gatad a nagnunumoan dagiti Israelita a pateg ti biagna, 10ket inggatangda iti daga ti agdamdamili, kas imbilin kaniak ti Apo.” 11Nagtakder ni Jesus iti sangoanan ti gobernador a nangusisa kenkuana. “Sika kadi ti Ari dagiti Judio?” sinaludsodna. “Nasaomon,” insungbat ni Jesus. 12Ngem idi pagsaludsodan dagiti panguloen a papadi ken dagiti panglakayen, dina sinungbatan dagiti pammabasolda kenkuana. 13Isut’ gapuna a kinuna ni Pilato kenkuana, “Dimo aya mangngeg dagiti ipabpabasolda kenka?” 14Ngem pulos nga awan insungbat ni Jesus ket kasta unay ti siddaaw ti gobernador. 15Tunggal Fiesta ti Paskua, kadawyan ti gobernador a wayawayaan ti uray siasinoman a balud a dawaten dagiti tattao. 16Iti dayta a tiempo, adda maysa nga agdindinamag a balud nga agnagan iti Jesus Barrabas. 17Idi naguurnong dagiti tattao, sinaludsod kadakuada ni Pilato: “Siasino ti kayatyo a wayawayaak? Ni Jesus Barrabas wenno ni Jesus a maaw-awagan iti Cristo?” 18Ammo ngamin ni Pilato nga inyawatda kenkuana ni Jesus gapu iti apalda. 19Maysa pay, idi agtugtugaw ni Pilato iti pangukoman, pinaibaga ti asawana daytoy: “Dimo pakibiangan dayta nalinteg a tao, ta natagtagainepko idi rabii a nagsagabaak iti kasta unay gapu kenkuana.” 20Dinurogan dagiti panguloen a papadi ken dagiti panglakayen dagiti tattao tapno dawatenda ken ni Pilato a wayawayaanna ni Barrabas ket papapatayna ni Jesus. 21Ngem sinaludsod manen kadakuada ti gobernador: “Siasino kadagiti dua ti kayatyo a wayawayaak?” “Ni Barrabas!” insungbatda. 22“Ania ngarud ti aramidek ken ni Jesus a maaw-awagan iti Cristo?” sinaludsod ni Pilato. “Ilansam iti krus,” kinunada amin. 23Nagsaludsod manen ni Pilato kadakuada: “Ania kadi ti basolna?” “Ilansam iti krus,” inyad-addada ketdi nga impukkaw. 24Agsipud ta awanen ti maaramid ni Pilato, ket madlawna nga adda rumsua a riribuk, nangala iti danum sana binuggoan dagiti imana iti sangoanan dagiti tattao. “Awan ti pakaibiangak iti pannakapapatay daytoy a tao,” kinunana. “Makaammokayo ditan.” 25“Bay-am ta dakami ken dagiti annakmi ti mangsungbat iti pannakapapatayna,” kinuna dagiti tattao. 26Kalpasanna, winayawayaanna ni Barrabas. Pinasaplitna ni Jesus sana inyawat kadagiti soldado tapno ilansada iti krus. 27Innala dagiti soldado ti gobernador ket inserrekda ni Jesus iti Pretorio. Inaribungbongan ti amin a soldado ti kompania. 28Inuksobda ti pagan-anayna sada kinagayan iti nalabaga a lupot. 29Nagaramidda iti korona a sisiitan ket imbalangatda kenkuana. Impaiggemda ti maysa a runo iti makannawan nga imana. Nagparintumengda iti sangoananna sada nagang-angawan. “Agbiag ti Ari dagiti Judio!” kinunkunada. 30Tinupratupraanda. Innalada ti runo kenkuana ket imbautda iti ulona. 31Idi nalpasdan a nagangangawan, inikkatda ti kagay, ket imbadoda met laeng kenkuana ti pagan-anayna. Kalpasanna, inruarda tapno ilansada iti krus. 32Idi rummuarda iti siudad, nasabatda ti maysa a lalaki nga agnagan Simon a taga-Cirene. Pinilitda a mangawit iti krus ni Jesus. 33Dimtengda iti maysa a disso a managan Golgota, kayatna a sawen “Lugar ti Bangabanga.” 34Inikkanda ni Jesus iti arak a nalaokan iti apro, ngem idi naramananna, dina ininum. 35Inlansada ni Jesus iti krus. Nagbibingayanda ti pagan-anayna babaen iti panagbibinnunotda 36sada nagtugaw a mangbantay kenkuana. 37Iti ngatoen ti ulona, naisurat ti naipabasol kenkuana: “Daytoy ni Jesus nga Ari dagiti Judio.” 38Inlansada met ti dua a tulisan kadagiti krusda: maysa iti makannawan ni Jesus ket ti sabali iti makannigidna. 39Winingwingiwingan dagiti aglabas ken linalaisda ni Jesus: 40“Kinunkunam a rebbaem ti Templo samo bangonen met laeng iti uneg ti tallo nga aldaw. No Anaknaka ti Dios, isalakanmo man ta bagim ket bumabaka iti krus!” 41Nakipagang-angaw met dagiti panguloen a papadi, dagiti mamaestro iti Linteg ken dagiti panglakayen. 42“Insalakanna dagiti dadduma ngem dina maisalakan ti bagina!” kinunkunada. “Di met aya isu ti Ari ti Israel? No bumaba ita iti krus, mamatitayo kenkuana. 43Agtalek iti Dios ken kunana nga isu Anak ti Dios. Kitaentayo man ngarud no kayat ti Dios nga isalakan ita!” 44Kasta met ti pananglalais kenkuana dagiti tulisan a kinagiddanna a nailansa iti krus. 45Iti tengnga ti aldaw, nagsipnget iti entero a daga ket nagpaut iti tallo nga oras. 46Idi dandani alas tres iti malem, impukkaw ni Jesus iti napigsa a timek: “Eli, Eli, lema sabachthani?” kayatna a sawen: “Diosko, Diosko, apay a binaybay-annak?” 47Nangngeg daytoy ti sumagmamano nga adda sadiay ket kinunada: “Denggenyo, ay-ayabanna ni Elias!” 48Nagtaray a dagus ti maysa kadakuada a napan nangala iti espongha. Impasagepsepna iti naalsem nga arak sana inkabil iti sukdal tapno ipasepsepna ken ni Jesus. 49Ngem kinuna ti dadduma: “Bay-am, kitaentayo man no umay isalakan ni Elias.” 50Nagpukkaw manen ni Jesus iti napigsa ket nauyosen ti biagna. 51Napigis ti kurtina a naibengbeng iti Templo: naggudua manipud iti ngato agingga iti baba. Nagginggined, naburburak dagiti bato, 52naglukat dagiti tanem, ket napagungar dagiti adu a nasantoan a tattao. 53Rimmuarda kadagiti tanem ket kalpasan ti panagungar ni Jesus, napanda iti Nasantoan a Siudad a nakakitaan kadakuada dagiti adu a tattao. 54Nagbuteng ti kapitan ken dagiti soldadona a mangbambantay ken ni Jesus idi mariknada ti ginggined ken makitada ti amin a napasamak. Kinunada, “Pudno gayam nga Anak ti Dios daytoy!” 55Iti pangadaywen bassit, kumitkita dagiti adu a babbai. Isuda dagiti simmursurot ken nagserserbi ken ni Jesus manipud Galilea. 56Adda kadagitoy da Maria Magdalena, Maria nga ina da Santiago ken Jose ken ti asawa ni Zebedeo. 57Idi sumipngeten, simmangpet ti maysa a baknang nga agnagan iti Jose a taga-Arimatea ken adalan met ni Jesus. 58Napan ken ni Pilato ket dinawatna ti bangkay ni Jesus. Imbilin ni Pilato a maited ti bangkay ken ni Jose. 59Innala ngarud ni Jose ti bangkay, binungonna iti baro a linen a lupot, 60ket inkabilna iti tanem a naikungkong iti bato nga agpaay koma kenkuana. Kalpasanna, nangitulid iti dakkel a bato a pinangserrana iti tanem sa pimmanaw. 61Adda sadiay da Maria Magdalena ken sabali pay a Maria a nakatugaw iti sangoanan ti tanem. 62Iti sumuno nga aldaw, kayatna a sawen, kalpasan ti Aldaw a Panagsagana, nakiuman ken ni Pilato dagiti panguloen a papadi ken dagiti Fariseo. 63“Apo,” kinunada, “malagipmi nga idi sibibiag pay dayta a mangal-allilaw, kinunana a mapagungarto kalpasan ti tallo nga aldaw. 64Ibilinmo ngarud a maguardiaan a naimbag ti tanem agingga iti maikatlo nga aldaw amangan no mapan takawen dagiti adalanna ti bangkay sadanto ibaga kadagiti tattao a napagungar ni Jesus. Ta no kasta ti mapasamak, dakdakesto ti maudi a panangallilaw ngem ti immuna.” 65“Mangalakayo iti guardia,” kinuna ni Pilato, “ket pabantayanyo a naimbag ti tanem.” 66Iti kasta, pimmanawda ket napanda sinerraan a naimbag ti tanem babaen iti panangmarkada iti bato a rikepna, ket nangibatida kadagiti soldado a mangguardia.
Copyright
Learn More


text:
DAMDAMAG ITI LUBONG
Maipapan iti Aglawlaw
Mangpatpataud ti daga iti presko nga angin, nasustansia a taraon, ken nadalus a danum, ngem kumarkaro met ti panangdadael ti tao kadagita a natural a proseso. Isu nga ikarkarigatan dagiti sientista a solusionan daytoy a problema.
Australia
Adu a danum a saan unay a naapgad ti naurnong iti baba ti lansad dagiti baybay (seabed). Maipagarup nga uray la umabot dayta iti 500,000 kilometro kubiko. “Adayo a nababbaba idi ti patar (level) ti baybay kumpara ita,” kuna ni Vincent Post iti Flinders University iti Adelaide, isu a nalawlawa idi ti kadaratan wenno daga iti igid ti baybay. No agtudo idi a tiempo, “maurnong ti danum kadagita a paset nga adda itan iti uneg ti baybay.” Namnamaen dagiti sientista a dagita a naurnong a danum iti baba ti lansad ti baybay ti makatulongto iti nasurok a 700 a milion a tattao nga agkurkurang iti nadalus a danum.
Sahara Desert
Napukawen ti 50% kadagiti kangrunaan a kita ti animal a masarakan idi iti Sahara wenno awanen ti 99% ti orihinal a paggigiananda. Saan laeng a ti riri dagiti nasion iti dayta a lugar ken ti nasaknap a panaganup ti rason. Kuna pay dagiti researcher nga uray no nagadu ti kita ti parsua iti desierto a kas met laeng iti kabakiran, “dagiti desierto ket saan unay a maik-ikkan dagiti sientista iti atension gapu iti kurang a pondo.” Isu a marigatan dagiti eksperto a mangsalbar ken mangmonitor kadagiti mapukpukawen a kita dagiti animal nga aggigian iti desierto.
Lubong
Natantia a 1 iti kada 8 a natay idi 2012 ket gapu iti polusion iti angin. Kuna ti World Health Organization nga “iti intero a lubong, ti kangrunaan itan a mamagpeligro iti salun-at ti tao a problema iti aglawlaw ket ti polusion iti angin.”
Ammuem ti Ad-adu Pay
Ania ti Panggep ti Dios Para iti Daga?
Ilawlawag ti Biblia no apay a pinarsua ti Dios ti daga, no kaano nga agpatingga ti panagsagaba, ken no ania ti agur-uray iti masanguanan para iti daga ken dagiti agnaed iti dayta.
Dadaelento Kadi ti Tao ti Daga?
Saan laeng nga impadto ti Biblia ti agdama a pannakadadael ti aglawlaw, no di ket uray ti pagbanaganna.


text:
1Kalpasan ti ipapanaw ni Jesus iti dayta a lugar, napan idiay Judea ken binallasiwna ti karayan Jordan. Adu manen a tattao ti napan iti yanna ket insurona ida a kas iti masansan nga ar-aramidenna. 2Immasideg kenkuana ti sumagmamano a Fariseo tapno suotenda. Sinaludsodda, “Ibagam man: Ipalubos aya ti Linteg nga isina ti lalaki ti asawana?” 3Simmungbat ni Jesus babaen ti maysa met a saludsod, “Ania kadi ti imbilin ni Moises kadakayo?” 4Insungbatda, “Impalubos ni Moises a mangisurat ti lalaki iti pakakitaan iti panagsina sana papanawen ti asawana.” 5Kinuna ni Jesus kadakuada: “Insurat ni Moises daytoy a linteg nga agpaay kadakayo gapu ta narigatkayo a makasursuro. 6Ngem idi punganay, idi pinarsua ti Dios daytoy lubong, naisao, ‘Inaramid ti Dios ida a lalaki ken babai,’ kas kuna ti Nasantoan a Surat. 7‘Ket daytoy ti gapuna a panawanto ti lalaki dagiti nagannak kenkuana ket makitiponto iti asawana; 8agbalindanton a maymaysa. Iti kasta, saandan a dua, no dida ket maymaysa a bagi.’ 9Ngarud, saan a pagsinaen ti tao ti pinagtipon ti Dios.” 10Idi nagsublida iti balay, pinalutpot dagiti adalan kenkuana daytoy a banag. 11Kinuna ni Jesus kadakuada, “Ti lalaki a mangisina iti asawana ket kalpasanna mangasawa iti sabali, makabasol iti pannakikamalala a maikaniwas iti umuna nga asawana. 12Kasta met, ti babai a mangisina iti asawana sa makiasawa iti sabali, makabasol iti pannakikamalala.” 13Adda tattao a nangyeg kadagiti ubbing ken ni Jesus tapno ipatayna koma ti imana kadakuada, ngem pinaritan ida dagiti adalan. 14Idi madlaw ni Jesus ti inaramid dagiti adalanna, nakaunget ket kinunana kadakuada, “Palubosanyo dagiti ubbing nga umay kaniak. Diyo paritan ida ta dagiti kas kadakuada ti agtagikua iti Pagarian ti Dios. 15Laglagipenyo a dinto makastrek iti Pagarian ti Dios ti siasinoman a di umawat iti daytoy a Pagarian a kas iti panangawat ti maysa nga ubing.” 16Kalpasanna, sinaklotna dagiti ubbing ket impatayna ti imana iti tunggal maysa kadakuada sana binendisionan ida. 17Agrubrubbuat ni Jesus a pumanaw sadiay idi adda maysa a lalaki a nagtaray a napan kenkuana. Nagparintumeng iti sangoananna, ket sinaludsodna, “Naimbag a Maestro, ania ti aramidek tapno magun-odko ti biag nga agnanayon?” 18Kinuna ni Jesus, “Apay nga awagannak iti naimbag? Awan ti naimbag no di laeng ti Dios. 19Ammom dagiti bilbilin: ‘Dika mamapatay. Dika makikamalala. Dika agtakaw. Dika agsaksi iti ulbod. Dika agsuitik. Agraemka kadagiti nagannak kenka.’” 20“Maestro,” insungbat ti tao, “manipud kinaubingko tinungtungpalko amin dagitoy a bilbilin.” 21Minatmatan ni Jesus a siaayat ket kinunana kenkuana, “Adda maysa a pagkurangam. Inka ilako ti amin a sanikuam samo ited ti paglakoam kadagiti napanglaw, ket addanto kinabaknangmo sadi langit. Kalpasanna, umayka sumurot kaniak.” 22Idi nangngegna daytoy, limmiday ti rupana ti lalaki ket silaladingit a pimmanaw agsipud ta nabaknang unay. 23Inwaras ni Jesus ti panagkitana sana kinuna kadagiti adalanna, “Nagrigat ketdin a sumrek dagiti nabaknang iti Pagarian ti Dios!” 24Nasdaaw dagiti adalan gapu kadagitoy a saona, ngem intuloy ni Jesus ti nagkuna, “Annakko, anian a nagrigat ti sumrek iti Pagarian ti Dios! 25Nalaklaka ti ilulusot ti kamelio iti abut ti dagum ngem ti iseserrek ti baknang iti Pagarian ti Dios.” 26Ad-adda manen ti siddaaw dagiti adalan, ket nagsisinnaludsodda, “Siasino ngaruden ti maisalakan?” 27Minatmatan ni Jesus ida sana kinuna: “Saan a maaramid ti tao daytoy, ngem kabaelan ti Dios. Ta kabaelan nga aramiden ti Dios dagiti amin a bambanag.” 28“Adtoy,” kinuna ni Pedro, “binaybay-anmi amin ket simmurotkami kenka.” 29Kinuna ni Jesus kadakuada, “Pudno dayta ket ibagak kadakayo, siasinoman a mangpanaw iti balay wenno kakabsat wenno nagannak wenno annak wenno dagdagana gapu kaniak ken iti Naimbag a Damag, 30ad-adunto ti awatenna ditoy a biag. Awatennanto ti nasursurok pay ngem ginasgasut a balbalay, kakabsat, nagannak, annak ken dagdaga—agraman pannakaidadanes; ket iti mapasungad a panawen, awatennanto ti biag nga agnanayon. 31Ngem adu dagiti umun-una ita a maud-udinto, ket adu dagiti maud-udi ita nga umun-unanto.” 32Addan idi da Jesus ken dagiti adalanna iti dalan a sumang-at idiay Jerusalem. Immun-una ni Jesus ngem dagiti madandanagan nga adalan ket sumarsaruno met dagiti sibubuteng a tattao. Inyadayo manen ni Jesus dagiti sangapulo ket dua nga adalan sana sinarita dagiti mapasamakto kenkuana. 33Kinunana, “Denggenyo, sumang-attayo idiay Jerusalem ket mayawatto sadiay ti Anak ti Tao kadagiti panguloen a papadi ken kadagiti mamaestro iti Linteg. Ikeddengdanto a mapapatay sadanto yawat kadagiti Hentil 34a mangang-angaw, mangtuptupra, mangsapsaplit ken mangpapatay kenkuana. Ngem agungarto kalpasan ti tallo nga aldaw.” 35Immasideg ken ni Jesus da Santiago ken Juan nga annak ni Zebedeo, ket kinunada, “Maestro, adda koma dawatenmi kenka.” 36“Ania ti kayatyo nga ipaayko kadakayo?” sinaludsod ni Jesus. 37“Ipalubosmo koma nga inton agtugawka iti tronom idiay nadayag a Pagarian, makikatugawkamto kenka, ti maysa iti makannawanmo ket ti sabali iti makannigidmo,” indawatda. 38“Diyo ammo ti dawdawatenyo,” imbaga ni Jesus. “Kabaelanyo kadi ti uminum iti kopa a paginumak? Kabaelanyo aya ti mabuniagan a kas iti pannakabuniagko?” 39“Wen, kabaelanmi,” insungbatda. Kinuna ni Jesus kadakuada, “Kabaelanyo ti uminum iti kopa a paginumak ken mabuniagan a kas iti pannakabuniagko. 40Ngem awan ti karbengak a mangpili no siasinonto ti agtugaw iti makannawanko wenno iti makannigidko. Ti Dios ti mangted kadagitoy kadagiti nakaisaganaanna.” 41Nakapungtot dagiti sangapulo nga adalan kada Santiago ken Juan idi nadamagda daytoy. 42Isut’ gapuna nga inayaban ni Jesus dagiti sangapulo ket dua ket kinunana, “Pagaammoyo a dagiti maibilang nga agturay kadagiti Hentil adipenenda dagiti iturayanda, ket dagiti panguloda adipenenda met dagitoy nga agturay. 43Ngem saan koma a kasta ti aramidenyo. Ti agtarigagay nga agpangulo, masapul nga agserbi kadakayo amin. 44Ket ti agtarigagay nga isu ti kangrunaan, masapul nga isu ti adipenyo. 45Ta uray ti Anak ti Tao saan nga immay a pagserbian, no di ket tapno agserbi ken yawatna ti biagna a pangsubbot kadagiti adu a tattao.” 46Dimteng ni Jesus ken dagiti adalanna agraman dagiti adu a tattao idiay Jerico. Idi a pumampanawda sadiay, adda nga agtugtugaw iti igid ti dalan ti maysa nga agpalpalama, ni Bartimeo a bulsek nga anak ni Timeo. 47Apaman a nangngegna nga adda ni Jesus a taga-Nazaret, impukkawna, “Jesus nga Anak ni David, kaasiannak kadi!” 48Adu kadagiti tattao ti nagunget kenkuana ket imbagada nga agulimek, ngem inyad-addana ketdi ti nangipukkaw, “Anak ni David, kaasiannak kadi!” 49Nagsardeng ni Jesus. “Ayabanyo man ditoy,” kinunana. Inayabanda ngarud ti bulsek. “Agragsakka!” kinunada kenkuana. “Tumakderka, ta paayabannaka.” 50Inwarsi ni Bartimeo ti kagayna, timmakder a dagus ket immasideg ken ni Jesus. 51“Ania ti kayatmo nga aramidek kenka?” sinaludsod ni Jesus. “Maestro, makakitaak koma!” insungbat ti bulsek. 52“Inkan,” kinuna ni Jesus. “Pinaimbagnaka ti pammatim.” Nakakita a dagus ti bulsek ket simmurot ken ni Jesus.
Copyright
Learn More


text:
Ti Panagrangpaya ti Daniw Rehional
Adu dagiti daniw a nagramot kadagiti rehional a lenguahe. Sakbay a nagdaniwdaniw ni mannaniw, sakbay a nagputarputar daytoy, agdandaniwen iti bukodna a dila idi ubing pay laeng, a nalabit nga iti bukot ti nuang wenno baka, iti pagraepan wenno iti pagsikkaan wenno iti paggagapasan, iti turnokan wenno iti katabakoan, iti panagkalap iti man baybay wenno karayan wenno iti dan-aw, iti kabakiran wenno kadagiti talon ken bangkag, iti pasken ken iti taripnong...
Nabagas dagiti daniw a nagbugas kadagiti pasamak iti away. Kasapulan a parangpayaen ti rehional a dandaniw tapno ad-adda pay a bumileg ti panagkaykaysa ni Filipino ken tapno maaddaantayo iti napudpudno a nailian a lenguahe, nga isu dayta ti Filipino -- a kayatna a sawen, a saan laeng a Tagalog, no dipay manipud iti nagtitipon a rehional a lenguahe.
Daytoy ti rason ti National Commission for the Culture and the Arts (NCCA) ken University of the Philippines Baguio Educational Foundation, tapno biagenda ken idur-as ti daniw-rehional.
Ket itay napalabas, inangay ti NCCA-UP Baguio Foundation Poetry Reading iti 95.9 Big FM Radio, Baguio City, tapno ad-adda pay a maidanon ti kinapateg ti daniw kadagiti umili. Ti daniw a kas behikulo iti panagkaykaysa ken panagkikinnaawatan. Dagiti daniw a kas timek dagiti umili.
Nagkapat ti reading iti uppat a session: Pebrero 11, 14, 18 ken 28. Dinar-ayan dagiti nalatak a mannaniw iti Siudad Dagiti Saleng, a nakairamanak.
Agsipud ta ti bulan ti Pebrero ket valentine’s month, national artist month ken Panagbenga month ti siudad, nakasentro ti tema ti daniw iti ayat.
Iti umuna a session, uppatkami: nagdaniw ni Butch Macansantos iti English a nangtrataranna ti panagayat ti maysa nga ama iti anakna; idinto ta English ken Nabaloi ti indaniw ni Gaby Keith a nangtrataranna iti panagayat iti nakaiyanakan nga ili. Iluko ken Pangasinense a romantic love poem ti innak met impadigo.
Maikadua a session. Pebrero 14: “Poems are meant for teaching,” ti maysa kadagiti linia ti indaniw ni Babeth Logarta, maysa a nalaing a mannaniw iti English ken koresponsal ti Philippine Daily Inquirer. Intugotna dagiti dua a librona iti dandaniw a nangadawanna kadagiti imbasana.
“Di sinusukat ang pag-ibig, ngunit tinitimpla parang kape: di maganda kung mapait at di rin maganda kung matamis, kailangan husto ang timpla...” ti maysa kadagiti linia ti daniw ni Dr. Priscilla S. Macansantos, Presidente ti University of the Philippines-Baguio. Inyarigna ti ayat ket kas iti maysa a kape, a nasken a templaen, husto ti templana, ta di nasayaat no napait ken di met naimbag no nasam-it. Filipino ken English dagiti dandaniw toy educador a tubo ti Brgy. Marozo, Narvacan, Ilocos Sur.
Kasano nga iladawanmo ti ayat? “No anger, no hate...” kuna ni Desiree Caluza, korresponsal ti Philippine Daily Inquirer, iti linia ti maysa kadagiti dua a daniwna. Kapaminduak metten a nakagiddan iti poetry reading toy nalibnos a balasang.
Saan amin a “love poems” ket para iti romantiko nga ayat kunakon a, nga inyellek idi naibusanak iti romantic poem: ket dinaniw ni Butch Macansantos ti para kadaydi amana; para iti napateg a gayyemna ken kamannurat (daydi Carolina Malay) ti indaniw ni Babeth Logarta; daniw nga unnoy ti ama iti anak ti indaniwko (mabasa iti Bannawag Hunio 19, 2006, page 7).
Poems of various engagement ti indaniw da Joy Cruz ken Frank Cimatu idi Pebrero 18. Palanca Awardee iti daniw iti English ken Filipino ken nangabak pay iti Philippine Free Press ni Cimatu, idinto ta mannursuro ni Joy Cruz. Ni Cimatu (koresponsal ti Phil. Daily Inquirer) ket nakaduak met laeng iti poetry reading nga inangay ti NCCA-UP Baguio sadiay Baguio Colleges Foundation (University of the Cordilleras itan) idi Disiembre 20, 2000.
Kankanaey Poetry iti impadigo ni Abigael Dayaoen iti maudi a session. Napintas ti daniw ni Abby (estudiante iti sociology iti UP-Baguio). Alienation iti “panagsubli” iti nakaiyanakan nga ili. Bukodna nga eksperiensa iti panagbaskasionda sadiay Mt. Province.
(Kalpasan ti daniw ni Abby, kaslaak narunaw nga ice cream lalo idi simmeksek iti mugingko ti kangrunaan “fansko” kadagiti sursuratek, ni inangko. Imbes a siak iti sumaruno nga agdaniw, nagpasnak ta diak makatimek. Ngamin iti kaanoman, diak a kinayat no suroannak ni inang iti Kankanaey. Deskriminasion ti gapuna. Ita, agbabbabawiak. No agawidak idiay Narvacan, ipasaksakko dagiti nasikkarodko a Kankanaey, ngem ania pay nay ti maisungbat ti baketen a nabayagen a di nagsao iti bukodna a dila, ta dina naiyallatiw kadagiti annakna? Maal-alliaak! Talaga nga iti udi ti panagbabawi.)
Nangidaniw manen ni Gaby Keith iti daniw a Nabaloi. Pangasinense ken Iluko met kaniak. (mabasa ti maysa kadagiti indaniwko a Pangasinense a napauloan iti "Layap Ya Bilay" DITOY.
Ti reading ket biniagna dagiti rehional a dandaniw ken pammaregta iti panangpabileg ti makukuna a national language nga isu dayta ti Filipino.
Filipino a kas nadakamat iti 1986 Constitution. Ti Filipino language a saan laeng a buklen ti Tagalog no dipay ket dagiti dadduma pay a lenguahe.
AYYE, MADI! Madi a talaga, kailian, hehehe!
Rong mistek…!
Saan a Franklin, ti naganko, apo, Jimmy. J-I-M-M-Y...Jimmy. Typo error laeng DAYTOY mabasa iti panid 16
Ala ngaruden…!
Friday, June 23, 2006
PANAGRANGPAYA TI REHIONAL A DANDANIW
Ti Panagrangpaya ti Daniw Rehional
3 comments:
- jfi said...
-
Manong tay ibagbagam a Franklin Cimatu ket isu kadi tay Franklin Cimatu a taga Baguio. Nga akimbagi ti Pine for Pine a blog.
- 9:09 AM
- jim agpalo, jr. said...
-
wen, ading, isuna... nalaing a mannaniw dayta,tubo ti Ilocos Norte.. nodadduma mapanak met agbasa iti blogna ken uray iti blogmo iti iluko.com... napintas dagiti daniwmo... awanla ti panggepmo aya nga agipablaak?
- 4:45 PM
- jfi said...
-
adda impasak iti bannawag ngem kuna ni Manong Prodie nga urayek laeng ta adu ti nakalinia. diak ammo no umiso dagitay balikas nga inaramatko.
- 9:26 AM


text:
The work of a lexicographer never ends. I am still collecting Ilocano words from all the Ilocano speaking regions to make my Ilocano dictionary as comprehensive as possible. Have you ever heard of any of the following roots? If so, please e-mail me!
LAST MODIFIED: August 1, 1999
Here are some of the Deep Ilocano
roots I am trying to define with example sentences:
Please note: the example sentences given with the words will not necessarily give the prototypical meanings. Many of the words below are used regionally only, or vary in meaning from region to region. Some are recent coinages and some may be borrowings from neighboring languages.
adisar. Kanayonen a maadisar ti likkalikkaong a dalan.
kulim-aw. No kasta unay kulim-awyo nga isu ti aklonen idiay ubing.
asbal. Adda ni Manang Au iti sibayna iti panawen man ti tudo, kadagiti kanito a saan a maasbalan ti kutimermer gapu iti tumulang a lam-ek.
annibrong. No mapawpawanna ni Meding, agpatpatisto lattan ni Berong ket agan-annibrongto latta metten ni Ambo. Natangarto no agkibinda ken ni Meding.
lippayos. "Nadalimanek ti panagkawkawesna", intuloy ni Dexie. "Saan a lippayos, saan rukapi. Kulot. Saan a leppap ti agongna. Saan a bullad..."
alumar. Nasugpet ti isem ni Gracia. Nadlawna a baro ti bestido ni Susana ket alumarenna koma ti riknana ngem nagteppel.
dalimasmas. Ania't kukueenna iti dalimasmas? // ..ti pakatibnokan ti kataktako a danum iti agdaldalimasmas a tarabutab iti batya a nakapasiaan.
karabnis. Duduogan nga aso, karkarabnisen ketdin ti sayugan.
kalintayag. Agkalkalintayagka't katuday nga agtigtig-ab.
wa-it. Natubongannaka, atsay, tay agwawa-it.
kaloy. Ub-ubakanda't naikilnat dagitoy kaloy.
ullagis. Uray nayullagis ti kupin ti kairuruar a kawes.
mattidek. Saan a kas Kastila nga agmattidek no magmagna.
pallukit. Napallukit ket ti tarabitab a dilan.
palpi. Palpi met ni Nanang ti mamagkappia.
lagilaw. Idiay sang-atanan a lagilawen..// Aramid a di agbanag lagilawen.
tiburnok. Aglukay lattan ti nairteng a tiburnok iti immaringgawis a rikna.
pasir. maipaspasir nga urmot.
sagurnok. ni balud iti agsagsagurnok a mapaspasamak.
kuli. Maikaniwas a kuli.
pigsil. Sangkabassit dayta a kanatengan. Sangkapilot laeng a pigsil ti daga iti tanap ti San Juaquin.
bagiw. Saan nga abalbalay dagiti bagiw iti estero a lubong.
dasudas. Agdasudas ita dagiti agsangpet a yamanen.
kallasaw. Ngem apagapaman laeng a ling-i ken liad ni Bertina ti kasapulan tapno agkallasawan dagiti danog ni Rhoger.
dusir: Agdusir manen ti senialyo a managatap a kunak.
garnot: Ginammatanna dagiti kammaudi ti ugsa ken ginarnotna dagiti lapina.
kandarupa: Nagkandarupaak ni Tang Vencio, bigla a nagleukemia.
suy-ok: Nagsaltek daytoy a glacier a maysa itan a bantay iti nagsuy-okan dagiti rangkis.
tikmaw: Agtiktikmaw iti alintataok ti langa ti lakay nga immay ditoy balay.
bannugis. Iti pannakaikayab dagiti nakangisngisit nga
ulep, agdadaraddanen ti pannakaibannugis
ti kimat iti tangatang.
guatlo. Naisungsong kadagidi padana a guatlo a simrek iti Army.
purmot. Awan pamurpurmotanna. (I understand expression, but what does purmot mean by itself?
pinsiw. Nagpinsiw ni Mng. Joe ken ni Anti. // Agpinsiw
ti babi ken anti. Masuronak met ken anti
ta kasla kaay-ayona unay ti balasang.
battuyang. Binnattuyangna ti natay a wak sina impisok iti bay-on.
kammaboy. Mabalin a mapukaw ti pulina kas iti mapaspasamak itan kadagiti kammaboy ken tipor a pasaray naruayda idi a tumipon iti arbanna tapno agkaanda kadagiti tukak.
kublas: Nagalis dagiti kalsada ket nakaam-amak dagiti black snow a kunam nga awan ngem timmangkenda ket agkublas ti lugarmo no dika agannad.
murasi. Sumagmamano a rikki ti agdama a palpalitadaan dagiti mason. Tallo nga allawagi met ti mangsudsudip iti nakamurasi a tuktok ti simbaan.
murasit. Maysa a nangayed unay a buya ti pinarnuay dagiti atitiddog a sinamar a nangparnuay kadagiti agkaimurasit a sinambituen a kinalupkopan dagiti babassit a ballailaw.
palumpos. Dikay la mabain. Dika pay nakapalumpos iti daya 'pa, ngem sumanayyetkayon!
tamara. Kinunada nga awan kano met ti mangngegda nga asug ti baket. Kunada ketdin nga agtamtamaraak laeng.
salibaw, sulibaw.
giwgiw. Nabayagen a kinumotan ida ti giwgiw ken tapok.
kalumiat. Ket simngay ti bangbangir nga isem kadagiti makalkalumiatan a bibigna.
kulabnit, or kurnit. Adda aminen dagiti sanger ken saur, barrairong ken bunengan, kurnit ken kulabnit ti San Simon (Mng. Pel). also Mng. Pel: kulay-ong ti bakir
kuriwet: Bin-ig a kulot a kuriwet dagita. Kasta met ti suelo. Nagintek dagiti mata ti don iti panuli- labrado a parunapin...
kussuoy. Adda latta kussuoy ti nakem tunggal dumteng. (R: weaken, wane, waver, falter; hesitate)
panamulot: Kalpasan ti panamulotna, nagsubli iti uneg ti simbaan.
pilarite: Nagkarayam ti imatangna kadagiti pilarite. Iti pasamano, Iti wanan.
saringgayaman: Dinilpatanna dagiti lin-et a nagayus iti bibigna. Ngem nakitana dagiti alinaga dagiti lente. Nagsaringgayaman ket kasla motor ti anangsabna. Nangngegna ti sirena.
E-mail me about the words you know
Go Back to the Ilocano Page.


text:
Dipaculao, Aurora
Ti Dipaculao ket maysa a maika-3 a klase nga ili iti probinsia ti Aurora iti Filipinas.
Dagiti baranggay[urnosen | urnosen ti taudan]
Ti Dipaculao ket nabingbingay a politikal iti 25 a barbaranggay.[2]
- Bayabas
- Buenavista
- Borlongan
- Calaocan
- Dianed
- Diarabasin
- Dibutunan
- Dimabuno
- Dinadiawan
- Ditale
- Gupa
- Ipil
- Laboy
- Lipit
- Lobbot
- Maligaya
- Mijares
- Mucdol
- North Poblacion
- Puangi
- Salay
- Sapangkawayan
- South Poblacion
- Toytoyan
- Diamanen
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Aurora". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Aurora". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Biñan
Ti Biñan ket maysa a primera klase a siudad iti probinsia ti Laguna iti Filipinas.
Dagiti baranggay[urnosen | urnosen ti taudan]
Ti Biñan ket nabingbingay a politikal iti 24 a barbaranggay.[2]
- Biñan (Poblacion)
- Bungahan
- Santo Tomas (Calabuso)
- Canlalay
- Casile
- De La Paz
- Ganado
- San Francisco (Halang)
- Langkiwa
- Loma
- Malaban
- Malamig
- Mampalasan
- Platero
- Poblacion
- Santo Niño
- San Antonio
- San Jose
- San Vicente
- Soro-soro
- Santo Domingo
- Timbao
- Tubigan
- Zapote
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Laguna". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 12 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Laguna". Datos ti Populasion ti Ili. Dibision ti Panagsukisok ti LWUA. Naala idi 12 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Myrtales
Ti Myrtales ket addaanda iti urnos dagiti agsabsabong a mula a naikabil idi kaunegan ti klade ti eurosidae II (wenno dagiti malvid) iti kaunegan ti sistema ti APG III iti pannakaidasig dagiti angiospermae. Dagit isumaganad a pamilia ket mairaman manipud iti APG III:[1]
- Alzateaceae S.A.Graham
- Combretaceae R.Br. (pamilia ti Combretum imberbe)
- Crypteroniaceae A.DC.
- Lythraceae J.St.-Hil. (pamilia ti loosestrife ken granada family)
- Melastomataceae Juss. (mairaman ti Memecylaceae DC.)
- Myrtaceae Juss. (pamilia ti myrtle; mairman ti Heteropyxidaceae Engl. & Gilg, Psiloxylaceae Croizat)
- Onagraceae Juss. (pamilia ti oenothera)
- Penaeaceae Sweet ex Guill. (including Oliniaceae Arn., Rhynchocalycaceae L.A.S.Johnson & B.G.Briggs)
- Vochysiaceae A.St.-Hil.
Ti sistema ti Cronquist ket mangited ti isu met laeng a komposision, malaksid ti pannakaikkat ti Vochysiaceae iti urnos ti Polygalales, ken mairaman ti Thymelaeaceae. Dagiti pamilia ti Sonneratiaceae, Trapaceae, ken Punicaceae ket naikkat manipud ti Lythraceae. Ti sistema ti APG III ket maitunos iti duog a sirkumskripsion ti Chronquist iti panagtrato ti Psiloxylaceae ken Heteropyxidaceae iti kaunegan ti Myrtaceae, ken Memecyclaceae iti kaunegan ti Melastomataceae.
Dagiti Ellagitannin ket naireportada kadagiti angiopermae ti dicotyledon, ken nangruna kadagiti sebbangan ti urnnos ti Myrtales.[2]
Dagiti nagibasaran[urnosen | urnosen ti taudan]
- ^ a b Piloheho a Grupo ti Angiospermae (2009), "Ti panagpabaro ti Pilohenio a Grupo ti Angiospermae a pannakaidasig para kadagiti urnos dagiti agsabsabong a mula: APG III", Botanical Journal of the Linnean Society, 161 (2): 105–121, doi:10.1111/j.1095-8339.2009.00996.x, naala idi Disiembre 10, 2010
- ^ Dagiti Estruktural a Langa ken dagit iBiolohiko a Tagikua dagiti Ellagitannin kadagiti Dadduma a Pamilia ti Mula iti Urnos ti Myrtales. Takashi Yoshida *, Yoshiaki Amakura and Morio Yoshimura, Int. J. Mol. Sci., 2010, 11, pages 79-106, doi:10.3390/ijms11010079
- Conti, E., Erikkson, T., Schonenberger, J., Sytsma, K. J., & Baum, D. A. (2002). Nasapa a Tertiario iti ruar ti India a pannakaiwarwaras ti Crypteroniaceae: Ebidensia manipud ti Pilohenio ken Molekular a Panangipetsa. Ebolusion 56 (10): 1931–1942
- Schönenberger, J. & Conti, E. (2003). Molekular a Pilohenio ken ebolusion ti panagsabsabong ti Penaeaceae, Oliniaceae, Rhynchocalycaceae, ken Alzateaceae (Myrtales). Amerikano a Warnakan ti Botanika 90: 293–309.
Dagiti silpo ti ruar[urnosen | urnosen ti taudan]
Midia a mainaig iti Myrtales iti Wikimedia Commons


text:
Sanguen Dagiti Pakarigatan Buyogen ti Napigsa a Pakinakem
“Ti Dios maysa a kamang ken pigsa maipaay kadatayo, maysa a saranay a sisasagana a masarakan bayat dagiti riribuk.”—SAL. 46:1.
1, 2. Ania dagiti pakarigatan a mapaspasaran ti adu, ngem ania ti kayat nga aramiden dagiti adipen ti Dios?
AGBIBIAGTAYO iti tiempo a nakaad-adu ti parikut. Agsagsagaba ti lubong kadagiti didigra a kas iti ginggined, tsunami, uram, layus, panagbettak dagiti bulkan, allawig, ken napipigsa a bagyo. Adda met dita dagiti parikut ti pamilia ken personal a problema a mangibunga iti danag ken ladingit. Talaga nga agsagabatayo amin gapu ti “tiempo ken ti di mapakpakadaan a pasamak.”—Ecl. 9:11.
2 Iti laksid ti kakasta a narigat a kasasaad, nabaelan ti ili ti Dios ti agibtur. Ngem kayattayo met a saganaan ti aniaman a dumteng a parikut bayat nga umas-asideg ti panagpatingga daytoy a sistema. Kasano a maibturantayo dagiti narigat a kasasaad tapno saantay a maupay? Ania ti makatulong kadatayo a mangibtur kadagiti pakarigatan?
TULADEN DAGIDIAY NAKAPAGIBTUR KADAGITI PAKARIGATAN
3. Kas ipakita ti Roma 15:4, kasano a maliwliwatayo no maipasangotayo kadagiti narigat a kasasaad?
3 Nupay narigrigat ita dagiti kasasaad ken ad-adu a tao ti maap-apektaran, nabayagen nga agsagsagaba ti sangatauan kadagiti problema. Kitaentayo no ania ti maadaltayo iti sumagmamano a nagkauna nga adipen ti Dios a nakapagibtur kadagiti pakarigatan.—Roma 15:4.
4. Ania dagiti rigat nga inibturan ni David, ken ania ti nakatulong kenkuana?
4 Usigentayo ti ulidan ni David. Karaman kadagiti parikut nga inibturanna ket ti pungtot ti ari, iraraut dagiti kabusor, pannakaipanaw dagiti assawana, panangliput dagiti nasinged kenkuana, ken emosional a panagtuok. (1 Sam. 18:8, 9; 30:1-5; 2 Sam. 17:1-3; 24:15, 17; Sal. 38:4-8) Nalawag nga ipakita ti Biblia ti nakaro a panagsagaba ni David gapu kadagiti napasaranna a parikut. Ngem saanna nga intulok a kumapuy ti pammatina. Kombinsido a nangikuna: “Ni Jehova ti salindeg ti biagko. Siasino ti pagalinggagetakto?”—Sal. 27:1; basaen ti Salmo 27:5, 10.
5. Ania ti nakatulong kada Abraham ken Sara a mangibtur iti narigat a kasasaad?
5 Binusbos da Abraham ken Sara ti kaaduan a paset ti biagda kas ganggannaet nga agnanaed kadagiti tolda. Saan a kaskarina dayta. Ngem inibturanda dagiti narigat a kasasaad a kas iti nakaro a bisin ken peggad kadagiti nasion iti aglikmutda. (Gen. 12:10; 14:14-16) Kasano a naaramidanda dayta? Ibaga kadatayo ti Sao ti Dios nga “inur-uray [ni Abraham] ti siudad nga addaan kadagiti pudpudno a pamuon, a ti nangibangon ken nangaramid iti dayta a siudad isu ti Dios.” (Heb. 11:8-10) Impamaysa da Abraham ken Sara ti pampanunotda iti bambanag iti masanguanan, ket saanda a naupay iti laksid dagiti narigat a kasasaad.
6. Kasanotayo a matulad ni Job?
6 Nagpasar ni Job iti nadumaduma nga agkakarigat a kasasaad. Panunotem laengen ti nariknana idi nagsasaruno a dimteng dagiti didigra iti biagna. (Job 3:3, 11) Nakarkaro pay, saanna a maawatan no apay a mapaspasamak dagita kenkuana. Ngem pulos a saan a simmuko. Nagtalinaed a natarnaw ken nabileg ti pammatina iti Dios. (Basaen ti Job 27:5.) Anian a nagsayaat nga ulidan a tuladentayo!
7. Ania dagiti napasaran ni Pablo bayat ti panagserbina iti Dios, ngem apay a nagtultuloy a natibker ti pakinakemna?
7 Usigem met ti ulidan ni apostol Pablo. Napasaranna ‘dagiti peggad iti siudad, iti let-ang, ken iti baybay,’ kasta met ti ‘bisin ken waw, lam-ek ken kinalamolamo.’ Dinakamat met ni Pablo a napadasanna ti ‘maysa a rabii ken maysa nga aldaw iti adalem,’ nalabit gapu iti pannakarba ti barko a naglugananna. (2 Cor. 11:23-27) Iti laksid dagitoy, kastoy ti imbagana kalpasan a gistay natay gapu iti panagserbina iti Dios: “Daytoy ket tapno makapagtalekkami, saan nga iti bagbagimi, no di ket iti Dios a mangibangon kadagiti natay. Manipud iti kasta a dakkel a banag a kas iti ipapatay inispalnakami ket ispalennakaminto.” (2 Cor. 1:8-10) Manmano laeng ti kas ken Pablo a naipasango iti kasta kaadu a napeggad a kapadasan. Nupay kasta, maawatan ti adu kadatayo no ania ti nariknana, ket maliwliwatayo iti natibker a pakinakemna.
DITAY MAUPAY KADAGITI NADAGSEN A PARIKUT
8. Ania ti mabalin nga epekto kadatayo dagiti problema? Mangted iti pagarigan.
8 Adu a tattao ita ti maup-upay gapu iti nakaad-adu a didigra ken pakarigatan. Kasta ti marikrikna uray ti dadduma a Kristiano. Ni Lani, * nga agserserbi kas payunir a kaduana ni lakayna idiay Australia, imbagana a kasla nagtupak ti langit kenkuana idi naduktalan nga adda kanser ti susona. Kinunana, “Kimmapsutak unay gapu iti panagpapaagasko, ket nariknak a kasla awanen ti serserbik.” Saan la a dayta ti parikutna, masapul pay nga aywananna ni lakayna a naopera ti durina. Ania ti mabalin nga aramidentayo no addatayo iti kasta a situasion?
9, 10. (a) Ania koma ti saantay nga ipalubos a maaramid ni Satanas kadatayo? (b) Kasano a maibturantayo ti “adu a rigat” a nadakamat iti Aramid 14:22?
9 Laglagipentayo a kayat ni Satanas a pakapuyen ti pammatitayo babaen kadagiti rigat a sagsagabaentayo. Ngem saantay koma nga ipalubos a mapukaw ti rag-otayo gapu kadagita. Kuna ti Proverbio 24:10: “Impakitam kadi a naupayka iti aldaw ti rigat? Kurangto ti bilegmo.” Makatulong no mennamennaentayo dagiti ulidan iti Biblia, kas kadagiti nadakamattayon, tapno maaddaantay iti napigsa a pakinakem a mangsango kadagiti narigat a kasasaad.
10 Nasayaat met a laglagipentayo a ditay masolbar ti amin a parikut. Ekspektarentayo ketdi a mapasarantay dagita. (2 Tim. 3:12) Ibaga kadatayo ti Aramid 14:22: “Sumrektayo iti pagarian ti Dios babaen iti adu a rigat.” Imbes a maupayka, apay a dimo ibilang dagita kas gundaway a maipakitam a napigsa ti pakinakemmo gapu ta agtalekka iti tulong ti Dios?
11. Ania ti aramidentayo tapno ditay maupay kadagiti pakarigatan iti biag?
11 Nasken nga ipamaysatayo ti panunottayo kadagiti positibo a banag. Ibaga kadatayo ti Sao ti Dios: “Ti narag-o a puso adda nasayaat nga ibungana iti rupa, ngem gapu iti saem ti puso adda ti nadanar nga espiritu.” (Prov. 15:13) Nabayagen nga ammo dagiti eksperto ti medisina a makapaimbag ti positibo a panagpampanunot. Narikna ti adu a pasiente a naikkan iti sugar pills (placebo) a simmayaat ti riknada gapu ta patienda a makaagas ti tinomarda. Maaw-awagan daytoy iti placebo effect. Iti kasumbangirna, natakuatan a kumaro ti sakit ti pasiente no patienna a pagdaksanna ti tinomarna. Maawagan met daytoy iti nocebo effect. Maupaytayo laeng no sangkapanunottayo dagiti parikut a ditay kabaelan a solbaren. Imbag laengen ta saannatay nga ikkan ni Jehova iti “sugar pills” no adda sangsanguentayo a pakarigatan. Imbes ketdi, ipapaayannatayo iti napaypayso a tulong babaen iti pammaregta a masarakan iti Saona, saranay dagiti kakabsattayo, ken pigsa nga ipaay ti nasantuan nga espiritu. Mapabilegtayo no dagitoy a banag ti pampanunotentayo. Imbes a sangkapanunotmo dagiti negatibo a kasasaad, aramidem laeng ti kabaelam a mangibtur iti parikutmo ket ipamaysam a panunoten dagiti nasayaat a banag nga adda kenka.—Prov. 17:22.
12, 13. (a) Ania ti nakatulong kadagiti adipen ti Dios a mangibtur kadagiti epekto dagiti didigra? Mangted iti pagarigan. (b) Kasano a pagpanunotennatayo dagiti didigra no ania ti kapatgan a banag iti biag?
12 Iti nabiit pay, adda dagiti pagilian a dinalapus ti nakaro a didigra. Nupay nakaskasdaaw ti panagibtur dagiti kakabsat kadagitoy a dagdaga, dina kayat a sawen a saanda a narigatan. Idi Pebrero 2010, nadadael ti balbalay, sanikua, ken pagsapulan ti adu kadagiti kakabsattayo idiay Chile gapu iti napigsa a ginggined ken tsunami. Ngem intultuloyda latta dagiti naespirituan nga aktibidadda. Kastoy ti kinuna ni Samuel, a naawanan iti pagtaengan: “Uray kadagitoy a narigat a kasasaad, saanmi a liniwayan ken baketko ti tumabuno kadagiti gimong ken mapan mangasaba. Dagitoy ti timmulong kadakami a di maupay.” Kas iti adu a dadduma pay a kakabsat, saanda nga intulok a mabaybay-anda ti panagserbida ken Jehova gapu iti napasaranda a didigra.
13 Idi Setiembre 2009 iti Pilipinas, natinep ti nasurok 80 a porsiento ti intero a Metro Manila gapu iti napigsa ken awan sardayna a tudo. Kuna ti maysa a nabaknang a tao a napukawan iti adu a sanikua: “Gapu iti layus, nagbalin a patas ti kasasaad ti amin ta agpada a nagrigat ken nagsagaba dagiti nabaknang ken napanglaw.” Daytoy ti mangipalagip kadatayo iti nainsiriban a balakad ni Jesus: “Agurnongkayo maipaay iti bagbagiyo kadagiti gameng idiay langit, sadiay a saan nga ibusen ti sanga wenno uray lati, ken sadiay a saan a serreken ken takawen dagiti mannanakaw.” (Mat. 6:20) Mabalin nga alisto a mapukaw dagiti material a bambanag isu a masansan a mapaay dagidiay agpannuray kadagita. Ad-adda ngarud a nainsiriban no ipamaysatayo ti biagtayo iti relasiontayo ken Jehova, a saan a mapukaw aniaman ti mapasamak iti aglawlawtayo!—Basaen ti Hebreo 13:5, 6.
NO APAY A NAPIGSA KOMA TI PAKINAKEMTAYO
14. Apay a napigsa koma ti pakinakemtayo?
14 Binigbig ni Jesus nga addanto dagiti parikut bayat ti tiempo ti kaaddana, ngem kinunana: ‘Dikay agbuteng.’ (Luc. 21:9) Napigsa koma latta ti pakinakemtayo ta tultulongannatayo ti Aritayo kasta met ti Namarsua iti uniberso. Imparegta ni Pablo ken Timoteo: “Ti Dios inikkannatayo saan a ti espiritu ti kinatakrot, no di ket ti pannakabalin ken ti ayat ken ti kinasimbeng ti panunot.”—2 Tim. 1:7.
15. Mangdakamat iti sumagmamano nga ebkas ti panagtalek dagiti adipen ti Dios, ken ilawlawagmo no kasano maaddaantayo met iti kasta a panagtalek.
15 Paliiwem no kasano nga inyebkas ti dadduma nga adipen ti Dios ti nabileg a panagtalekda kenkuana. Kinuna ni David: “Ni Jehova ti pigsak ken kalasagko. Kenkuana nagtalek ti pusok, ket natulonganak, iti kasta agrag-o ti pusok.” (Sal. 28:7) Kinuna met ni Pablo: “Kadagitoy amin a banag rumrummuartayo a naan-anay a naballigi babaen kenkuana a nangayat kadatayo.” (Roma 8:37) Idi ammo ni Jesus nga asidegen a maaresto ken mapapatay, impakitana a natibker ti relasionna iti Dios idi kinunana kadagiti apostolna: “Saanak nga agmaymaysa, agsipud ta adda kaniak ti Ama.” (Juan 16:32) Ania ti nagpapadaan dagitoy nga adipen ni Jehova kas ipakita ti sasaoda? Agpapada a natibker ti panagtalekda ken Jehova. No patanorentayo ti kasta a panagtalek iti Dios, napigsa ti pakinakemtayo a mangsango iti aniaman a pakarigatan.—Basaen ti Salmo 46:1-3.
DAGITI PROBISION A MANGPABILEG ITI PAKINAKEMTAYO
16. Apay a napateg nga adalentayo ti Sao ti Dios?
16 Napigsa ti pakinakem dagiti Kristiano saan a gapu ta agtalekda iti bagida, no di ket resulta dayta ti pannakaammoda iti Dios ken iti panagtalekda kenkuana. Mapatanortayo daytoy no adalentayo ti Saona, ti Biblia. Inlawlawag ti maysa a kabsat a babai nga addaan iti depresion no ania ti nakatulong kenkuana, “Ulit-ulitek a basbasaen dagiti makaliwliwa a teksto iti Biblia.” Addaantayo met la kadi iti regular a panagdaydayaw ti pamilia kas iparparegta ti klase matalek ken masirib nga adipen? No aramidentayo dagitoy, matuladtayo ti kababalin ti salmista a nagkuna: “Anian a panagayatko iti lintegmo! Iti intero nga agmalem isu dayta ti pakaseknak.”—Sal. 119:97.
17. (a) Ania ti makatulong kadatayo a maaddaan iti napigsa a pakinakem? (b) Ania a kapadasan manipud iti publikasiontayo ti nakatulong kenka?
17 Addaantayo met kadagiti naibatay-Biblia a publikasion a naglaon iti impormasion a mangpabileg iti panagtalektayo ken Jehova. Adu a kakabsat ti nagunggonaan kadagiti pakasaritaan ti biag a mabasa kadagiti magasintayo. Maysa a kabsat a babai iti Asia nga addaan iti bipolar mood disorder ti naragsakan idi nabasana ti kapadasan ti dati a misionero a kasta met laeng ti sakitna ngem simamatalek nga agserserbi. Insuratna: “Gapu iti dayta, natarusak no ania ti sakitko ken naaddaanak iti namnama.”
18. Apay a napateg a kanayon nga agkararagtayo?
18 Makatulong ti kararag iti amin a situasion. Tinukoy ni apostol Pablo ti pateg dayta idi kinunana: “Dikay maringgoran iti aniaman, no di ket iti amin a banag babaen iti kararag ken araraw agraman panagyaman maipakaammo koma dagiti dawatyo iti Dios; ket ti talna ti Dios a mangringbaw iti isuamin a panunot saluadannanto dagiti pusoyo ken dagiti pannakabalin ti isipyo babaen ken Kristo Jesus.” (Fil. 4:6, 7) Agkarkararagtayo met laeng kadi tapno maaddaantayo iti bileg bayat a sangsanguentayo dagiti pakarigatan? Kinuna ni Alex a taga-Britania a nabayagen nga agsagsagaba iti depresion: “Dakkel ti naitulong ti pannakisaritak ken Jehova iti kararag ken ti panagimdengko kenkuana babaen ti panangbasak iti Saona.”
19. Ania koma ti panangmatmattayo iti itatabuno kadagiti Nakristianuan a gimong?
19 Ti sabali pay a tulong isu ti pannakigimong. Insurat ti maysa a salmista: “Ti kararuak nagagaran ken kasta met nautoyan kadagiti paraangan ni Jehova.” (Sal. 84:2) Kasta kadi ti marikriknatayo? Kinuna ni Lani a nadakamat itay maipapan iti pannakigimong ken pannakitimpuyog kadagiti kakabsat: “Nakapatpateg ti itatabuno kadagiti gimong. Masapul nga addaak sadiay tapno matulongannak ni Jehova nga agibtur.”
20. Kasano a makatulong kadatayo ti trabaho a panangasaba?
20 Maaddaantay met iti napigsa a pakinakem no aktibotayo iti panangikasaba iti Pagarian. (1 Tim. 4:16) Maysa a kabsat a babai idiay Australia nga agtutupatop ti parikutna ti nagkuna: “Diak koma kayat ti mapan mangasaba, ngem inawisnak ti maysa a panglakayen isu a kimmuyogak. Ammok a tultulongannak ni Jehova ta nakaragragsakak tunggal mapanak mangasaba.” (Prov. 16:20) Napaneknekan ti adu a bumilbileg ti pammatida bayat a tultulonganda ti sabsabali a mangammo ken Jehova. Iti panangaramidda iti kasta, saanen a dagiti problemada ti pampanunotenda no di ket dagiti napatpateg a bambanag.—Fil. 1:10, 11.
21. Ania ti masiguradotayo no maipasangotayo kadagiti pakarigatan?
21 Impaayannatayo ni Jehova iti naruay a tulong tapno napigsa ti pakinakemtayo a sumango kadagiti pakarigatan. No aprobetsarentayo amin dagitoy a tulong ken no mennamennaen ken tuladentayo ti nasayaat nga ulidan dagiti adipen ti Dios a napigsa ti pakinakemda, manamnamatayo a maibturantayo dagiti pakarigatan. Nupay mabalin a mapasarantayo pay ti adu a narigat a kasasaad bayat ti panagngudo daytoy a sistema, mariknatayo a pudno ti kinuna ni Pablo: “Maituangkami, ngem saan a nadadael. . . . Saankami a sumuko.” (2 Cor. 4:9, 16) Iti tulong ni Jehova, maaddaantayo iti napigsa a pakinakem a mangsango kadagiti pakarigatan iti biag.—Basaen ti 2 Corinto 4:17, 18.
^ par. 8 Nasukatan ti dadduma a nagan.


text:
Papa Inocencio X
Ni Papa Inocencio X (6 Mayo 1574 – 7 Enero 1655), ket naipasngay a kas ni Giovanni Battista Pamphilj (wenno Pamphili), ket isu idi ti Papa manipud idi 1644 aginggana idi 1655.[1] Naipasngay idiay Roma iti maysa a pamilia manipud idiay Gubbio, Umbria a napan idiay Roma idi las-ud ti potipikado ni Papa Inocencio IX,isu ket nagturpos idiay Collegio Romano ken sinurotna ti naitimpuyog a cursus honorum, a sinurotna ti ulitegna a ni Girolamo Pamphilj a kas mangsalaknib-gupit iti Rota, ken kasla kaniana, nakagun-od ti dignidad iti Kardinal-Padi iti Sant'Eusebio, idi 1629. Isu ket nagsanay a kas maysa nga abogado, isu ti nangsaruno kenni Papa Urbano VIII (1623–44) idi 15 Septiembre 1644, a kas maysa kadagiti kasikapan a papa iti dayta a panawen, nga isu ti nangpadakkel ti temporal a bileg iti Santa Sede.
Dagiti nagibasaran[urnosen | urnosen ti taudan]
- ^ Dictionaire Général pour la maîtrise de la langue française la culrute classique et contemporaine. Larousse. 1993. p. 812. ISBN 2-03-320300-X.
Dagiti silpo ti ruar[urnosen | urnosen ti taudan]
Midia a mainaig kenni Inocencio X iti Wikimedia Commons


text:
Sunday, August 04, 2013
Saludsod Iti Pasalip
Rumbeng kadi nga awan ti mangabak iti maysa a pasalip iti panagsuratan? Daytoy ti intext ti maysa a pagayam, a dina kayat a maibutaktak ti kinaasinona, a nalabit wenno di pagduaduaan iti kinaadda ti ngatangatana wenno makarikna ngata iti panagaripapa isu nga agsadag iti kinatalged agingga maragpat ti panunotna iti kongreto nga inna pagbatayan iti ibaskagna met a pangngeddeng. Tapno maguped dayta a panagduaduana, inyumanna kadatayo, a nangiddawanna iti bukodtayo a kapanunotan maipapan itoy. Imbagatayo met kenkuana ti bukodtayo a kapanunotan maipapan iti inna pakariribukan.
Ken agsipud ta maipapan iti literatura ti nakasentroan daytoy a kolum, insurattayo met ti kapanunotan ken kapaliiwantayo ditoy; kalpasan a naibagatayon kenni gayyem ti bukodtayo a kapanunotan ken kapaliiwan.
Subliantayo ti saludsodna ken nasken nga idatagtayo ti kapaliiwantayo kadagiti naglabas a pakontes ken dadduma pay pakontes iti panagsuratan saan laeng a ti bukodtayo a dila no dipay ket iti sabsabali. Adawentayo ti kapaliiwantayo kadagitoy tapno masirok ti kapuonan ti amin wenno pagibasaran iti inyetnag a pangngeddeng.
Iti kapaliiwantayo, very lenient—tolerado, managpanuynoy unay, managpalabas unay—wen, dayta ti korek a termino ti Ilocano lit no maipapan iti aniaman a pakontes, saan unay a naestrikto a kas kadagiti dadduma pay a pasalip dagiti dadduma pay a lengguahe; napaliiwtayo daytoy kadagiti napalpalabas a komentario, analyses, kritisismo ken dadduma pay a sinurat (opinion) maipapan iti kapaliiwan kadagiti nangabak iti pakontes ken kapanunotan a naidatag, nakiddaw man wenno saan maipapan itoy.
Kas iti opinion ti maysa a panglakayen iti Ilocano lit, ti ebaluasion ti sinurat ket ad-adda nga agbatay iti substance –ania ti Ilokanonan, hmn, dagsen ti/dagiti elemento a naaramat ken/wenno ania iti topikona ken kayatna nga ibaga; kabarbaro kadi nga idea wenno nagasgasen?
No daytoy ti rason, wen, ala, kumanunongak met, ania ngarud ikidemanen a, ti motivation iti sabali lalo no agdadamo nga agsurat ket ad-adda nga ikkan iti preperensia just for the sake ti kabukbukodan a literatura; ti leniency ket maisarwag, ket dagiti sekreto ket kapaliiwan, agbatida a kas aridaed ti kalman, ta mangnamnama a dumtengto met ti panawen nga inda maragpat iti kinaumno inton maluoman ti plumada, lalo ket kaaduanna kadagiti mannurat nga Ilokano ket damoda a tumapog iti talon ti panagsuratan.
Ngem no dagiti dadduma pay a rason iti pasalip, aglalo kadagiti naidatagen a pagannurotan ken no maipapan iti definition, saanak metten nga umayon iti panangpalabas. Saanak nga umayon no daytoy ti nasukit.
Adu metten dagiti pasalip nga intay naghuradoan ket dagiti definition ken naituding a pagannurotan ket inikkan iti preperensia ngem iti sabali. Adu ken atiddog a discussion, palawag ken argumento, kontra argumento iti naidatag; saanen wenno mailaksiden iti substance iti sinurat ta ti kitkitaenen ket paglintegan—no dagiti dadduma a paglintegan a mabalin a mabinnat, wen, umayunak latta, ta dayta ngarud motivation ti rason, a kas iti maysa nga intay naghuraduan—nga inlawlawag dagiti pada nga hurados ti kangrunaan a rason.
Ngem saanko nga ayunan no naikeddengen a dayta ti paglintegan wenno dayta ti pagsasalipan.
A kas iti maysa a pasalip ti daniw nga on the spot GUMIL convention, awan a pulos ti intedko a nangabak no di laeng ti maysa nga special prize. Diak a kanunongan dagiti padak nga hurados, ti rasonko: naidatag ti pagsasalipan, ket amin—repeat, amin a nakisalip ket awan iti nakasurot ti kayat a sawen dayta a pagsasalipan.
Rumbeng kadi nga ited ti pammadayaw no awan iti nakasurot iti paglintegan? Kaniak a biang, saan, ta saanda a naragpat ti paglintegan. Ti saritaan ditoy ken ti maipapan kadagiti pagannurotan saan a maipapan iti kadagiti sinurat.
No maipapan iti sinurat, wen, kanunongak iti panangbinnat ti muging ngem dagiti dagiti rules ti malabsing, nungka, ngamin iti bukodko a kapanunotan, dagiti hurados ti mangtimon iti maysa a pasalip. Adda kadakuada, iggemda ti nagan ti pasalip ket no agkibaltangda, nagkibaltang met ti nagpasalip, mapellasan ti credentials.
Apay a mangikeddeng iti paglintegan no saan nga isu ti masurot? No awan iti nakaragpat wenno nakasurot iti pagsasalipan, apay nga ited ti gunggona?
Daytoy ti turongen ti intext ni pagayam, ti napalabas a pakontes ti sarita sadiay Cagayan ti nalabit a kayatna a malawlawagan. Awan ti nanangabak a gunggona, ngem adda ti special prize.
Ti makunak, kanunongak ti resulta no saan a naragpat dagiti agsasalip no ania ti pagsasalipan, maitutop laeng a saan nga ited dagiti gunggona. Adda naikeddeng a pagsasalipan, nga isu dayta ti maipapan iti diaspora—ti panagdappat, panagtawataw (kuna dagiti dadduma), pannakaipalais iti sabali a lugar ket sadiayen a simmantak, rimmangpaya wenno nalpay, nanglaylay no isu. Ta kas iti nabasatayo a paglintegan, maipapan iti diaspora ti pagsasalipan.
No awan iti nakaragpat kadayta nga annuroten ti pagsasalipan, natural nga awan ti maited a gunggona, saan a mabalin a pagtignayen ti leniency ditoy ta makabasol, mababalaw met ti agpakontes lalo dagiti naghurado no mabasa a saan met a maipapan iti nagsasalipan ti agparang a nangabak.
Ti maipapan iti diaspora ti pagsasalipan, awanen iti sabali pay. No awan iti nangtratar iti diaspora, maitutop a di ited dagiti pammadayaw.
Kadagiti open (awan iti naikeddeng a tema a pagsasalipan), no marikna ti hurado nga awan iti maitutop a mangabak para iti dayta a gunggona, maitutop a saan nga ited. Kas iti pammaliiwko iti pasalip iti Palanca Awards (saan nga Iluko), pasaray awan ti maited a gunggona no dida maikari iti dayta a puesto.
No iti sabali a lengguahe, nasisita a masurot (adhere) unay no ania ti reglamento wenno pagannurotan ti pasalip.
Iti maysaa pasalip, ti opinion ti maysa kadagiti hurado, a rumbeng laeng a mabakantean koma ti puesto wenno ti umuna a gunggona ta patienna nga awan iti nakaragpat. Ngem agsipud ta nakaisigudanen ti Ilocano lit a mapunoan latta amin a gunggona, isu ti sinurotda. Ket ti resulta, adda dimlaw, banag a naliklikan koma no estrikto a maipatungpal ti pagannurotan wenno estrikto iti panagpili ket saan nga ited ti gunggona no awan iti maikari nga umawat.
Iti pasalip iti sarita sadiay Cagayan, nalabit nga awan ngata iti nakapatar iti naikeddeng a tema ti pagsasalipan isu nga amin a gunggona ket naikeddeng a saan a maited.
Babaen itoy a nairugi a banag, sapay ta isu ti masurot kadagiti pay sumarsaruno nga agpasalip, nga estrikto a maipatungpal dagiti alagaden ken ti tema a pagsasalipan.
No nangikeddeng iti tema a pagsasalipan, sakanto nakabasa iti nangabak a saanna a sinurot ti tema, agsagrap la ketdi ti adu a pammabalaw; ket siguradoenmi met nga adda espasio daytoy a kolum para iti dayta a banag.
No ania ti pagsasalipan a naibaga, isu laeng koma iti pagsasalipan. @
Posted by Ka Iddo at 6:13 PM
No comments:
Subscribe to: Post Comments (Atom)


text:
Rizal, Zamboanga del Norte
Ti Rizal ket maysa a maika-5 a klase nga ili iti probinsia ti Zamboanga del Norte iti Filipinas.
Dagiti baranggay[urnosen | urnosen ti taudan]
Ti Rizal ket nabennebenneg iti 22 a barbaranggay.[2]
- Balubohan
- Birayan
- Damasing
- East Poblacion
- La Esperanza
- Mabuhay
- Mabunao
- Mitimos
- Nangca
- Nangcaan
- Napilan
- Nasipang
- New Dapitan
- Nilabo
- North Mapang
- Rizalina
- San Roque
- Sebaca
- Sipaon
- South Mapang
- Tolon
- West Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Zamboanga del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Zamboanga del Norte". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Solana, Cagayan
Ti Solana ket maysa a primera klase nga ili iti probinsia ti Cagayan iti Filipinas.
Dagiti baranggay[urnosen | urnosen ti taudan]
Ti ili ti Solana ket nabingbingay a politikal iti 38 a barbaranggay.[2]
- Andarayan North
- Lannig
- Bangag
- Bantay
- Basi East
- Bauan East
- Cadaanan
- Calamagui
- Carilucud
- Cattaran
- Centro Northeast (Poblacion)
- Centro Northwest (Poblacion)
- Centro Southeast (Poblacion)
- Centro Southwest (Poblacion)
- Lanna
- Lingu
- Maguirig
- Nabbotuan
- Nangalisan
- Natappian East
- Padul
- Palao
- Parug-parug
- Pataya
- Sampaguita
- Maddarulug (Santo Domingo)
- Ubong
- Dassun
- Furagui
- Gadu
- Iraga
- Andarayan South
- Basi West
- Bauan West
- Calillauan
- Gen. Eulogio Balao
- Natappian West
- Malalam-Malacabibi
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Ania ti Kuna ti Biblia?
Sungbatan kadi ti Dios ti amin a kararag?
PANAGKUNAM, SUNGBATANNA KADI TI KARARAG TI . . .
Amin
Dadduma
Awan
TI KUNA TI BIBLIA
“Ni Jehova asideg kadagidiay amin . . . nga umawag kenkuana iti kinapudno.”—Salmo 145:18.
ANIA PAY TI MAAMMUANTAYO ITI BIBLIA?
Saan a denggen ti Dios ti kararag dagidiay nasukir kenkuana. (Isaias 1:15) Ngem mabalinda nga ‘ilinteg ti bambanag’ wenno makikappia iti Dios no balbaliwanda ti kabibiagda.—Isaias 1:18.
Tapno sungbatan ti Dios ti maysa a kararag, masapul a maitunos dayta iti pagayatanna a masarakan iti Biblia.—1 Juan 5:14.
Masapul kadi nga adda espesipiko a posisiontayo no agkararagtayo?
ADDA DAGITI MAMATI a masapul a kanayon a nakaparintumeng, nakadumog, wenno agdinnekket ti dakulapda no agkararagda. Ania ti makunam?
TI KUNA TI BIBLIA
Adda dagiti kararag a sinungbatan ti Dios, ‘nakatugawda’ man, ‘nakatakder,’ ‘nakakul-ob,’ wenno ‘nakaparintumeng.’ (1 Cronicas 17:16; 2 Cronicas 30:27; Esdras 10:1; Aramid 9:40) Awan ti ibilbilinna nga espesipiko a posision no agkararagtayo.
ANIA PAY TI MAAMMUANTAYO ITI BIBLIA?
Dengdenggen ti Dios dagidiay napakumbaba.—Salmo 138:6.
Mabalinmo ti agkararag iti aniaman a lengguahe, wenno uray iti panunotmo laeng.—2 Cronicas 6:32, 33; Nehemias 2:1-6.
Ammuem ti Ad-adu Pay
Umadanika iti Dios Babaen ti Kararag
Denggen kadi ti Dios ti kararagmo? Tapno masungbatan dayta a saludsod, nasken a maawatam no ania ti isursuro ti Biblia maipapan iti kararag.
Tulongannak met Laeng Kadi ti Dios No Agkararagak?
Talaga kadi a maseknan ti Dios kadagiti problemam?


text:
Dolores, Quezon
Ti Dolores ket maysa a maika-4 a klase nga ili iti probinsia ti Quezon iti Filipinas.
Dagiti baranggay[urnosen | urnosen ti taudan]
Nabingbingay a politikal ti Dolores iti 16 a barbaranggay.[2]
- Antonino (Ayusan)
- Bagong Anyo (Pob.)
- Bayanihan (Pob.)
- Bulakin I
- Bungoy
- Cabatang
- Dagatan
- Kinabuhayan
- Maligaya (Pob.)
- Manggahan
- Pinagdanlayan
- Putol
- San Mateo
- Santa Lucia
- Silanganan (Pob.)
- Bulakin II
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Quezon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 16 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Quezon". Datos ti Populasion ti Ili. Dibision ti Panagsukisok ti LWUA. Naala idi 16 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
KAPITULO 101
Nanganda iti Balay ni Simon Idiay Betania
MATEO 26:
NAGSUBLI NI JESUS IDIAY BETANIA ITI ASIDEG TI JERUSALEM
IMBUKBOK NI MARIA TI NABANGLO A LANA KEN JESUS
Nagturong ni Jesus idiay Betania idi pimmanaw idiay Jerico. Agarup 20 a kilometro dayta a narigat ken nasang-at a dalan. Ti Jerico ket agarup 250 a metro a nababbaba ngem iti patar ti baybay, ken ti Betania ket agarup 610 a metro a nangatngato ngem iti patar ti baybay. Agnanaed ni Lazaro ken ti dua a kakabsatna iti bassit a purok ti Betania, nga agarup tallo a kilometro manipud Jerusalem ken adda iti makindaya a sikigan ti Bantay Dagiti Olibo.
Adun a Judio ti simmangpet idiay Jerusalem para iti Paskua. Nasapada a simmangpet “tapno dalusanda ti bagbagida kas imbilin ti Linteg” amangan no nakasagidda iti bangkay wenno nakaaramidda iti aniaman a mamagbalin kadakuada a narugit. (Juan 11:55; Numeros 9:
Agduduma ti kapanunotan maipapan ken Jesus. Dadduma a lider ti relihion ti mayat a mangtiliw kenkuana tapno papatayenda. Kinapudnona, imbilinda pay a no adda makaammo iti ayan ni Jesus, ibagana “tapno tiliwenda.” (Juan 11:57) Kalpasan a napagungar ni Lazaro, pinadas idin dagitoy a lider a papatayen ni Jesus. (Juan 11:
Simmangpet ni Jesus idiay Betania iti Biernes, “innem nga aldaw sakbay ti Paskua.” (Juan 12:1) Mangrugi ti baro nga aldaw (Sabbath, Nisan 8) iti ilelennek ti init. Gapuna, nakadanon idiay Jerusalem sakbay ti Sabbath. Saan a mabalin a nagdaliasat manipud Jerico iti aldaw ti Sabbath
Ni Simon nga agnanaed met idiay Betania inawisna ni Jesus ken dagiti kakaduana, agraman ni Lazaro, a makipangrabii iti aldaw ti Sabado. Maawagan ni Simon nga “agkukutel,” ta mabalin a dati nga agkukutel a pinaimbag idi ni Jesus. Iti panangipakita ni Marta iti kinagagetna, nagserbi kadagiti bisita. Dimngeg ni Maria ken Jesus, ket iti daytoy a tiempo adda timmaud a panagsusupiat.
Nanglukat ni Maria iti botelia, wenno bassit a pagkargaan iti lana, a makalaon iti agarup “kagudua a litro a nabanglo a lana, nakanginngina a puro a nardo.” (Juan 12:3) Nakanginngina daytoy a lana, nga aggatad iti (300 a denario) a katupag ti agarup makatawen a sueldo! Imbukbok ni Maria ti lana iti ulo ken saka ni Jesus ket kalpasanna, pinunasanna ti sakana babaen ti buokna. Nagayamuom ti nabanglo a lana iti intero a balay.
Nakapungtot dagiti adalan ket insaludsodda: “Apay a sinayangna ti nabanglo a lana?” (Marcos 14:4) Nagreklamo ni Judas Iscariote. Kinunana: “Apay a di pay la koma nailako daytoy a nabanglo a lana iti 300 a denario sa maited kadagiti napanglaw?” (Juan 12:5) Ngem saan a talaga a maseknan ni Judas kadagiti napanglaw. Nabayagen nga agtaktakaw iti kahon a pagikabilan iti kuarta dagiti adalan.
Indepensa ni Jesus ni Maria. Kinunana: “Apay a kasta ti ibagbagayo iti daytoy a babai? Nasayaat ti inaramidna kaniak. Ta kanayon a kaduayo dagiti napanglaw, ngem saan a kanayon a kaduadak. Idi imbukbokna iti bagik ti nabanglo a lana, insagananak para iti pannakaitanemko. Kinapudnona, sadinoman a pakaikasabaan ti naimbag a damag iti intero a lubong, maipadamagto met ti inaramid daytoy a babai kas pakalaglagipan kenkuana.”
Nasurok a maysa nga aldaw idin nga adda ni Jesus idiay Betania, ket nagdinamagen ti kaaddana sadiay. Adu a Judio ti immay iti balay ni Simon, saan laeng a tapno kitaenda ni Jesus no di ket tapno kitaenda met “ni Lazaro, a pinagungar [ni Jesus].” (Juan 12:9) Nagnunumuan dagiti pangulo a papadi a papatayenda ni Jesus ken ni Lazaro. Ipagarup dagiti lider ti relihion nga adu ti namati ken Jesus gapu iti panagungar ni Lazaro. Talaga a nagdakes dagitoy a lider ti relihion!